﻿emanuel pope Acest volum prietenilor mei Sasha și Laurențiu 2 Inima de javra 2015-2019 3 în loc de introducere omul mic gândește: „Eu sunt Omul de Stâncă născut nicăieri, călcând pe drumul ăsta de maculatură nu am frați și sub greutatea mea cuvintele celorlalți vor scrâșni și se vor frânge Eu nu-mi împărtășesc setea cu nimeni și mă adăp numai din apa izvoarelor proprii ce-mi susură prin vene Cum stau așa, prins între Alfa și Omega, structura din care sunt făcut nu-mi permite niciun fel de renunțare Vântul, câteodată, îmi aduce din valea gleznelor mele zvonul unor insecte chemându-se oameni, însă platoșa mea de fildeș îl respinge și acesta se-ntoarce întodeauna la ei sub forma unui ceas zdrobit de perete Și e corect! Ce munte se ocupă cu studiul insectelor? Entomologia este un exercițiu inventat numai și numai pentru insecte, cum e și iubirea sau alte asemenea goange Nu datorez nimănui nimic — meditează pentru sine omul mic — și 5 aerul pe care sunt nevoit a-1 respira cu ceilalți îmi este suficient pentru a da conținut conceptului de “umanitate” Câteodată, scuturând din umeri, din plictiseală mai mult decât dintr-un sentiment înălțător de milă, trimit spre ei semne ale dărniciei mele: cuvinte preschimbate-n stânci de gheață Asta este arta mea — o artă minerală — egală și neîndurătoare pentru ei toți Cu misticismul ei strivesc insectele din vale ” 6 Voinicul în piele de javră (2015) Robinson Crusoe Nu am mulți frați doar o mare albastră sub cortul ei de lumină stau cu Vineri la masă 8 Căderea Din nou firimituri pe coaja albă de hârtie, din nou moartea târându-și trupul prin albia lunii privită ca renunțarea umbra sa pare o năframă voievodală La durere însă se participă fără zgârcenie, nu-i așa? din tot sufletul, cum numai voinicii știu s-o facă la vreme de beție și de nuntă vin toate deodată cu neamuri și scroafe, până și judecățile au modul lor elegant de a-și da arama pe față sigur, fiecăruia i se va dărui numai atât cât a înțeles după sunetul inimii sale de javră cât a adunat și cât a iubit zbaterea, trecerea, înălțarea pe sânii lumii, pe propriile brațe, pe fața tuturor celor ce nu au contenit a contempla nepăsători, în tăcere, căderea și apoi, în câtă pâine să te preschimbi Tu, 9 Doamne, când viața, aici, nici vie nici moartă, umilă prihană, ca o pasăre plânge în mâna vânătorilor o haită de lupi cât o mie de săbii îmi aleargă prin sânge! io am călătorit apoi am călătorit mult, până la capătul pământului și până la capătul zilelor mele, călătorind cum călătoresc zmeii vara sau câinii sălbatici turbați de foame ori licuricii zănatici prin întunericul unei carcase putrezite de cal și auzeam peste mine venind din afară zgomotul unor neobosite perechi de aripi, nenumărate aripi, și cum eram trist ca o lebădă albă noaptea visam asemenea unui gutui rodind speranțe împrejurul lunii: „Sunt îngerii, băiete!”, îmi spuneam „ sunt îngerii veniți să te ajute!” altfel, nu eram idiot pe de-a-ntregul și dimineața, când îmi spălam fața în izvorul propriei lucidități, știam că nu era decât murmurul nepotolitei pofte de sânge muște, numai muște, dând târcoale universului meu „un arhanghel niciodată nu și-a lipit urechea sa sfântă de inima frântă a unui stârv de cal” și porneam din nou la drum cu jumătățile mele de om și de fiară abia respirând înăuntru am mers mult, până la capătul pământului și până la capătul zilelor mele cum, odată, numai marii pustnici însetați de suferință obișnuiau să meargă, ori licuricii zănatici prin întunericul fără milă al unei carcase putrezite de cal rugându-mă, — tot mai mare greața — privind scârbit spre nodul din cuvinte și azi și mâine insidios și crud orice-ntreb mi se reverberează-n oase pustiul și el nu-i prag pe care să mă așez nu-i ușă-n care să mă-ncred toți caii au obosit să mai aștepte și câmpul este tot mai nins de oase între cadavre nu există nicio formă de comunicare doar o empatie sumară, surdă ca o licoare curgând tăcută dintr-o parte-n alta neconvingător ca-n filme sau cum vedem că se-ntâmplă între lumea viețuitoarele mării și lumina plăpândă a lunii sau cum există între lumea pietrelor și lumea metalelor sau între lumea de-aici și lumea de-acolo și atât am mers prea mult aș spune atât de mult, încât de-acum aud lumina cum se frânge, geme ca o tablă-ndoită în mâna celui ce a plămădit pământu’ cutie a unei rezonanțe amare e greu de-nchipuit, dar nici nu simt vreun fel de milă din plânsul ei mă cheamă tot drumul străbătut sfârșitu-mi e aproape și-ncep să râd cum n-am mai râs de mult din peripețiile Sfântului Gulliver Haideți să vorbim despre lucrurile noastre sfinte particulare și intime punând mâna pe rană, mâna când e cuțit, când e pradă haideți să ne simțim acasă, concitadini cetățeni puternici împreună cu 96 % dintre noi care sunt antisemiți, rasiști, șovini Nu e ușor patria niciodată nu s-a dovedit a fi o plapumă moale să ne așezăm, așadar, lângă focul din vatră al străbunilor noștri și să ne privim în ochi tară prea multe cuvinte: eu sunt singur, tu ești ungur imediat se face frig! când ultimul țigan ar putea deveni vers iubit într-o lume de proză Ce luciri capătă absența! în România cuvântul ori e gheață, ori e piatră parcurgând aerul dintre noi cu plumbul în vene Cineva îmi șoptește că sunt plecat dintr-o 14 directivă greșită și că Bucureștiul tolerează altfel de gesturi acum deci mult mai bine ar fi să vorbim despre gay și despre viața lor intimă moment în care toți, dar absolut toți, ne vom jura de complezență că avem cel puțin doi prieteni printre ei Și toate parcă-s desprinse din peripețiile Sfântului Gulliver noul secol ne va înghiți cu fruntea deschisă Eu beau neîncetat din paharul neîncrederii îmi cunosc bine conaționalii nici un român n-ar trăi liniștit lângă farfuria „murdară” a unui hindus și câți nu s-ar strânge de gât dacă li s-ar permite Vai! vouă vai nouă — lume închisă alfabetul iubirii se-nvață din casă pragul e trist crucea-i pe masă plopul urăște salcâmul din preajmă Altfel toate sunt cum au fost „și plângă poeții poema lor vană”( i) banul e viu, e isteț în inima noastră iubim rotunjimea maxim profit, deplin interes ce mai contează? aceiași stăpâni infailibili acasă 1 George Bacovia, Poemă finală 16 ascunde, poete, întristarea Ascunde, poete, întristarea acceptă nevolnicia ființei tale, cum ai accepta orice plecare din pliurile existenței tale a venit timpul să ieși în cetate măsurând întristarea cine să mai creadă în tine soarele o vară numai despre asta ți-a vorbit dar tu, nu nu și NU! Singur umblând prin spațiul timpului tău cu valijoara de hârtie și cele câteva gânduri care abia mai amintesc de tine te consolezi (deși viața pare că îți derutează pașii) cu privirea pierdută înspre buchetul tău de femei galbene din glastra închipuirii neastâmpărate se revarsă peste pieptul tău numai țărână e pământ, dar tu strigi și te bucuri: apă, APĂ! „florile au întrecut eternitatea”, îți spui și ăsta ți se pare un vers reușit, suficient într-atât încât cu dor și pasiune nu încetezi a măsura nepăsarea ascunzîndu-le tuturor gustul tău pentru oameni lubitorule, păcatul tău de moarte are de-acum un nume exotic: webul Ai devenit de nerecunoscut, Ce tigru flămând se hrănește cu ceară? tu, cel mai bun dintre toți extratereștrii, va purta minciuna și numele tău? ori ba! Odată, puteai așeza pe culori și reflexii toate frunzele toamnei încrezător în spiritul dovedit temerar acum scufundându-se, acum revenind de sub ape Ce e iubirea, poete? stau pânzele tale în văzul tuturor acoperite de cuvinte doar geniul te desparte de Toulouse-Lautrec însingurat mincinos cu lentila ta șlefuită în piață nu mai poți încânta nici o umbră cariu în lemnul iubirii ascuns, singur, tăcut din ce în ce mai politicos cu durerea 18 pe neauzite rabzi și râzi cu visele și cărțile tale când plângi, vorbele te trădează Of, falsifîcatorule de cuvinte Dumnezeu te-a luat chiriaș din milă invenție teribilă a rafinamentului în artă ești tu, Poetul, care a uitat de cetate amarul tău de ființă nevolnică, privește-te în semenul tău de pe stradă și învață 19 am autor, caut text ce norocoși sunt unii plecați în căutarea autorului! O, Doamne, ce norocoși sunt viața, sigur, nu e o femeie cinstită și mă-ntreb oare ce mănâncă dimineața, la prânz și seara — oh, nu! nu, viața! ei îi cunosc bine meniul și colții înfipți adânc din umăr până-n inimă oare ce beau ei, cei cu textul mereu la îndemână? ce beau ei când este lună plină? și lună plină e în fiecare vineri — mie așa mi se-ntâmplă — și inimii mele de javră străină mereu, numai și numai vineri ca-ntr-un carusel cineva se ocupă de tot ce urmează chenzinei și e musai „de verde” cum verzi îmi par cuvintele toate coborând peste mine în șuvoi de lumină necoapte virgine în fiecare vineri când e lună plină 20 azi a lovit din nou Azi, România supusă m-a lovit din nou peste față cu brațul ei de utilaj greu balcanic universul mi s-a înclinat la cel puțin 30 de grade și pe chip mi-a apărut mira stăm mut și cineva de sus hotărât deversa acum toate lucrurile nefolositoare unei societăți peste lumina unei mări mustind de inimi calde asta mi-a readus în memorie, fără efort, întreaga mizerie a unei adolescențe batjocorite și toate jurămintele ce se nășteau atunci în mintea tinerelor fire de iarbă și pe obrazul pe care mi-1 pregăteam a-1 întoarce vieții mi-a înflorit din nou ca un stigmat rușinea îmi era silă de mine și de toți care veneau să mă asigure că și-au rupt din trupul lor de zăpadă cu propriile mâini câte o bucată de pâine și că e un gest de nespusă tandrețe rostogolirea muntelui de gheață peste oameni vorbele lor aveau toate darul de-a ucide ca napalmul și sub imperiul pustiitor al aceluiași soare roșu numai cei născuți din părinți luceferi mai puteau scăpa doar cu semne până și ecoul tăia afară în carne vie ca briciul — de câte răni e nevoie, tată, pentru a zidi o cetate? dar o conștiință? și tare mult mi-aș fi dorit să am azi, sub ochii mei, o lupă ca în livada pomilor odată tineri, odată visători, să pot privi mai bine spre vechiul meu cerc de prieteni acum îngustându-se din ce în ce mai mult brutal ca viața King Kong, ascultă-mă bine King Kong, ascultă-mă bine am vești mari pentru tine: „vremea maimuțelor a trecut!” asta-i vestea cea bună când vremea trădării se coace cine trădează sau pică nu mai contează deloc dar tu asta o știi cel mai bine! Acum vine vestea prea bună: „ziua ta s-a pornit” și din lăcașul ei de sub lună, de ieri, alergând hămesit speră-n curând să te-ajungă din urmă Cățelul Pământului numai asta o noapte-ntreagă mi-a spus pe struna viorii plimbându-și cu sârg limba și colții de plumb De aceea îți zic: timp nu mai este deloc, strânge totul în grabă tot ce n-ai tăvălit prin făină, arde, amanetează: scrisori, documente de mâine te urc în caleașcă spre locul unde o salvă de tun te așteaptă Nu plânge și nu-ți fie teamă, gorilele crapă mereu ca în filme: tot cu pieptu’ săltat înainte tot cu ochii pizdiți de lumină Eu voi veni să te salt cum am spus — ce termen de odată :) la câțiva ani după stingerea gărzii la câțiva ani după moarte când trupul tău va fi ajuns intr-atât cât să-mi încapi în valiză Cu tine așa comod așezat efeb-naripat sub soarele vieții celei adevărate voi zbura fericit spre Câmpia Libertății Depline unde nemuritori mă așteaptă să jucăm miuța cu sfecla ta seacă L* S mama voastră de comuniști, tatălui vostru liber-cugetător din cerul vostru de securiști! în final toți veți muri și peste ani un nepot sau un strănepot din neamul oamenilor drepți tot va juca fotbal cu craniile voastre seci pe Câmpia Libertății Depline 24 ca norocul de rar de câte ori reușesc să prind o fărâmă din cel care sunt de sub tăișul de umbră al apelor murdare și reflectez cu ochi ieșiți ca de melc printre zăbrelele colților de rechin la lumea ce acum mă ascunde, acum mă aruncă pentru a mă frânge deasupra talazurilor vieții nu pot mulțumi îndeajuns zeilor și plâng de fericire! Zilnic, pe nemâncate, delicat, meticulos sub ghilotina lunii ca un grădinar cu trandafirii săi plivesc răbdător din blana mea de javră firele lăsate-n urmă de hoarda hienelor cu față de om -ce spaima ciudată despică apele?! -sub greutatea lor inima mi se frânge ieftină și proastă ca pâinea dintre noi câți or mai fi în viață? cât abur tot atâta sânge dar eu am o patimă uriașă, de pământ norocos în mijlocul furtunii și ca o insulă fără astâmpăr mă simt nu mă opresc la zgomotul valului și continui să dansez subțire elegant pe marginea asta de hârtie îngustă ca o lamă de cuțit într-o lume dezlănțuită într-o lume născând neîntrerupt valuri numai valuri, și hiene în spectacolul naufragiului de trupuri desprinse și de vise dansez, dansez, dansez și nu pot mulțumi îndeajuns zeilor pentru că știu și văd cât de sigur mă-ndrept spre tine- Promontoriu al Prieteniei Veșnice! 26 geaca galbena de fâș viața se anunța radioactivă își îmbrăcase iarăși geaca ei de fâș galbenă nu mă întrebați care când a trecut pe lângă mine ploua teribil eram pe stradă, veneam de la muncă și nu dădeam un ban pe ea i-am auzit doar materialul impermeabil trecând pe lângă mine fâș, fâșșș, un sunet pe care îl știam de demult apoi, oricât m-am străduit, n-am mai auzit nimic câine de soi, caut un stăpân mai bun! Nu știu din ce pricini dar m-am calificat și pot, azi, să vă confirm — în deplinătatea facultăților mele mintale — că sunt ogar pe scurt, ogarul lui Dumnezeu și, deseori, Acesta mă folosește în „petrecerile” Sale juvenile recunosc — deloc frumos, și de cele mai multe ori rânjesc prostește cu buza umflată în lumina lumii dar asta nu ar fi nimic se spune că dincolo de „toate” ar exista ceva inedit, un fel de pedigree umblând năuc prin venele mele, vedeți bine, de aceea și sunt cotat ca un ogar de soi Eu vă iubesc! — iertați-mi dezinvoltura — a devenit ca un instinct, unii îl numesc „falsitate”, alții îi spun „sentiment de apartenență, corelativ la umanitate”, nu știu, precum confrații mei canini 28 sunt tot ce s-ar putea numi mai „dulce” Un lucru însă mă face oare să vă spun? TRIST, da’ trist rău Că tot ce ademenesc, tot ce iubesc — așa fără de prihană (cum pică bine la unele texte), iertate, fîe-mi păcatele de câine! — Domnul, stăpânul meu, ucide și-și aduce în casă pradă E plină sala de trofee răsună de triumful său de vânător 29 câinele Dingo Ai venit, Doamne, în pustiul meu și mi-ai poruncit să nu mă vând oamenilor sufletul mi l-ai hărăzit să se hrănească din singurătate ca o fiară lumina să mi-o culeg din ceața zilelor obositoare și grele ca anii și trupul să mi-1 apăr împovărat sub haina umilinței Iar pentru a mă feri din calea trădării cuvintelor la plecare, ai luat cu tine și graiul meu A fost prima și ultima oară când te-am adulmecat, Doamne și când mi-am îndreptat spre umbra picioarelor Tale gura mută și ochii umezi Tu nu mai erai deși mă iubeai, deși, dinainte, știai tot nesomnul din ascunzișul inimii mele nările mele spre suflarea-Ti cerească se roagă De ani de zile viețuiesc înconjurat numai de pustiuri 30 ele nu mă văd și nu mă miros însă eu le cunosc pe de rost fiecare meteahnă, fiecare aromă, fiecare umbră fiecare colțișor, fiecare adiere a inimii lor de plumb și am încetat demult să mai sângerez la întunecare aerul fierbinte al deșertului a devenit casa mea nările mele spre suflarea-Ți cerească se roagă Acoperit de praf, batjocorit, bântuit de coșmaruri, pâine încinsă eu însumi în cuptorul roșu al deșertului îmi rod singurătatea ca pe o piatră și nenumărate zile fără hrană trec ca somnul topindu-se în blana mea de vise Adulmec și aștept, nările mele spre suflarea-Ți cerească se roagă „Doamne, nu-1 îndepărtă pe câinele Tău de la miezul pâinii Tale!” inima mea zorii au fost azi așa: negri dacă-mi plimbam un singur deget pe sticla fumurie a ferestrei ca să privesc afară la urmă îmi rămânea agățat de el un om mic negru cum mi s-a mai întâmplat odată jucându-mă pe geamul unei cârciumi la Copșa Mică ochii îi erau mari, de cărbune, trupul rotunjor și era tot numai și numai zâmbet ar fi semănat cu un om de zăpadă dacă zăpada ar fi fost neagră ori, dacă zăpada ar fi fost roșie ar fi semănat tot cu un om de zăpadă cum am văzut că pățesc sfinții și pruncul Isus în Țările Americii de Sud dar eu eram trist și nu înțelegeam ce motive avea să-mi zâmbească așa, taman azi când zorii erau atât de negri și ca să mă-nveselesc puțin am făcut ce fac toți copiii: l-am luat cu mine într-o călătorie și împreună am desenat pe geam o inimă mare vai! n-o să vă vină a crede primul care a venit să ne vadă isprava a fost cerul și era atât de albastruuu! iar imediat după el, în mijloc, a apărut și soarele și toate astea în pofida conturului negru al inimii mele 33 sub atâtea mări Sub atâtea mări numai distanțe sub atâtea ape numai noroi mergeam amândoi prin sălile goale îngenunchiați aproape în silă respirând greu unul în altu’ cu fețe lungi ceara stâlpilor de lumânare aerul ni se lipise de spate și de zidul încăperilor joase răstignit pe tavan cineva picta cerul cu smoală din penel picura imobilul nu era încă dat în folosință se lucra la detalii la izolații la instalații geana lumii mușca cu teamă zilele se uscau nespălate pe mal ca sacii rând pe rând uitate femeile și ele 34 „Odată apele mergeau braț la braț cu poemul și vara pe bulevarde vedeai o mare de umbreluțe albastre” îi spuneam asta cât să nu moară de foame sau de rușine dracu știe ce era mai rău el da semne de oboseală din ce în ce mai des se-ncurca în lucruri mărunte de frică eu mă rugam înlăuntrul lui ca un pește în alt pește și când nu plângeam mă temeam de viața lui de viața mea de viața lumii toată asta ne îngreuna mersul înainte și-n plus din aval, rejectate ne loveau valurile la dreapta apă la stânga apă el înjura se-mpiedica lupta cu ele la dreapta apă la stânga apă pe unele le mustra pe altele le acoperea cu inima lui bună cădea cu vorbele mele 35 se izbea de silabe la dreapta apă la stânga apă auzeam lumina cum se frânge ca vreascul în jurul lui deși-1 salutau vechi galioane deși mai primea din trecut scrisori de iubire deși cu noaptea trecând sirene-i șopteau duios pe la gene 36 Cântec Nu am avut prieteni știi bine doar cuțite la masă stându-ne alături cu aerul cel mai nevinovat și furculițe și linguri din prun uscat urmate de zeci de confeti un carnaval asta ne amuza teribil așteptam umăr lângă umăr odată cu noi lumea să explodeze dintr-o clipă în alta dar nu am crescut săraci într-un cartier bogat, hrăniți de mistere nici azi și nici ieri nimic nu era la fel ne minunam în fiecare dimineață ca doi feți-frumoși de forța lucrurilor în viață ре-atunci nu știam cum se nasc visele, părinții nici ei ca plopii pe stradă nevinovați și drepți îmbătrâneau cu mâinile-n sus toamna prin oraș își anunțau dispariția fire albe purtate de vânt pierdute ne intrau în gură scuipam, uitam și eram iarăși veseli — Privește acolo! îmi spuneai Oh! ai mai văzut așa ceva? da uite — Unde? — Acolo! oamenii încă mai dau semne de viață — Wow! — Vinoooo! și câte minuni nu se iveau chiar din marginea blocului! BOGAT ORAȘUL TOT SE ÎNVÂRTEA! noi încercam să prindem din fugă cât mai multe sensuri ca într-un puzzle, cât mai multe sensuri tu purtai un echipament special — un fel de costum de astronaut gen Sputnik din care ți se vedeau numai ochii verzi ca marea eu înotam în lumina lor ca Omul din Atlantis fără să-mi pese steaua Chinei strălucea galben cusută pe buzunarele jeanșilor mei evazați Pământul abia de se zărea Dunărea ni se mutase și ea în călcâie peste oraș plângea ca o salcie proastă 38 și toate ar fi trebuit să ne obosească nespus dar nu la cinematograful din cartier rula filmul indian „LANȚUL AMINTIRILOR” nu aveam timp de minciună nici de ură dar nici de iubire altfel, desigur, citisem amândoi în acel aer tot ce se putea citi și ne simțeam zei Oh, Van Gogh! tu cu florile tale precum chiparoșii de semețe cum n-ai putut să lași neatins mitul? cât te urăsc venind după tine, ce-i mai pot dărui acum iubirii mele? fiară hulpavă pînă și tu m-ai trădat! 39 singurătate, planeta „rotundă” Alia breve, mi-am parcurs jumătate din spațiul singurătății ca să pot ajunge în această Siberie surdă autoexilat din aburul copilăriei nu am luat cu mine decât un nume de câine aici drumurile pier dintr-odată iar poveștile par să-și fi smuls demult din vorba lor ispita, e un continent de o melancolie fără margini fără porturi, fără catarge, de jur împrejur numai uitare cândva, ușor ca un poet, mă înălțăm să privesc peste crenelurile de ceață ale cetății în formă de soare prea ușor s-ar putea spune Prietene, nu te-ntrista pentru mine extremitatea firească a singurătății mele îți este veșnic aproape nu-ți fie teamă, ca să te recunoască e suficient să-i întinzi mâna pentru tine ea e atât de blândă Ah! altfel nu m-aș simți atât de singur 40 lecția de istorie Am construit o casă: „Itaca” ultima baricadă ultima fortăreață azi și pentru viitor pereți mari, camere multe ei, nici chiar așa de multe și în pod l-am îngropat pe bunicu’: Doamne, iartă-mă! în sicriu de nuc și cu cruce celtică la cap din piatră din piatră neagră și dură fără sunet, fără apă ca pe un rege nordic Mâine, va fi duminică duminica bunului Dumnezeu în care El s-a odihnit Da! dar eu nu sunt El și la orice nuntire a neamului meu nu a căzut nicio stea ba, dimpotrivă, toate au stat țepene și vii, cu ochii ieșiți din orbite ca becurile de 12 V din instalația electrică a pomului de Crăciun de aceea, încă din zori voi începe a bea amarnic și voi mânca flămând, flămând ca un lup fără lună, ca un lup fără haită, până în noapte în noaptea curvă — mireasă nepoftită cu neamurile și surorile spiritului din care mă trag și pe care nu i-am cunoscut și nici nu i-am înțeles vreodată iar din prispa casei, precum câinii în prăsilă pruncii lor mă vor privi uimiți dornici vor plânge înainte să-nvețe lecția lecția unchiului lor, unchiului lor brun iezuitul cel mare, conchistadorul îngâmfat și plin de galbeni zornăitori întors din înalta străinătate, a cărui urmă se umple , clipă de clipă, ceas de ceas , de-o pulbere fină, de-o mireasmă de aur Am dormit somn fără vise 42 somn greu fără dobândă nu am nimănui de dat niciun răspuns și luni înainte de răsărit m-am trezit ca nou botezat și am turnat gaz Gazzzz, pe vorbele toate pe vorbele lor pe vorbele mele cărora le uitasem șirul pe vorbele tuturor cărților mincinoase și pe papura casei mele dobrogene care arăta ca o fată în zori trecută în zapisul de divorț iar în grădină, pe când mă plimbam cu restul de gazolină, am dat nas în nas cu visele mele din adolescență și ca să scap le-am semnat și lor în grabă un cec, pe care am scris cu litere de tipar doar atât : GAZZZZZ!!! Soarele nu m-a trădat și exact la 6 și 28 de minute a fost acolo cum mi-a promis și mi-a zâmbit i-am zâmbit și eu 43 ne simțeam amândoi liberi sub cerul mare, albastruuuuu ca doi tâlhari într-o răscruce a Deltei — numai Panait ne mai putea auzi-ca deh, eram prieteni vechi de 40 de ani și de emoție clipper-ul meu occidental văzându-1 s-a pierdut cu firea s-a scăpat pe el, ce mai tura-vura și la toate astea a răspuns printr-un fior magnetic și gata a fost flacăra a cuprins ca într-un joc toată bășcălia Itaca a devenit trecut, eu, emigrant și timpul n-a mai găsit alt loc pentru mine decât făgașul lipsit de onoare și fără vinovăție al istoriei postrevoluționare a României 44 Țipăt unu, oi, 1! Imaginează-ți pentru o clipă că lumea ar fi așa cum ai visat-o imaginează-ți, apoi, cum vine cineva și-ți lovește cu brutalitate visul, lumea visată, de o mie de ori o lovește și încă de o mie de ori o izbește o înjosește, îi spulberă tonalitățile dacă nu reușești nici așa, atunci gândește-te la un vas de porțelan de Sevres ori mai bine la un vas de ceramică veche Cucuteni ori Ferigele 1000 de ani, 2000, 3000 de ani de cultură și acel cineva încă de o mie de ori lovește și încă și încă la urmă, fa un ultim efort și imaginează-ți mâinile tale încleștate cu furie surdă, neștiută și oarbă pe mânerul obiectului dur care lovește (știu! tu nu poți fi acela, dar imaginează-ți te rog!) imaginează-ți cioburile împrăștiate peste tot 45 bucățile lor de viață risipită tristețile lor toate speranțele lor spulberate dezamăgirile și sentimentul de ireparabil care te va copleși la sfârșit; dacă nici așa, atunci, privește-ți în ochi indiferența zilnică jumătățile de măsură calculele, târguielile meschine succesele asemeni hrănindu-te oră de oră, secundă după secundă și toate astea se-ntâmplă sunt extrem de reale disperarea copiilor tăi într-o lume de cârpă niciun glas al bucuriei nu va mai putea izbucni și toate astea se-ntâmplă sunt extrem de reale în timp ce în inima ta caldă de javră șinele tău plânge neauzit de nimeni 46 cum numai îngerii știu singur oh! și până la suflet mai e mult foarte mult mai e până la suflet iar un simplu exercițiu de imaginație, sincer, niciodată n-ajunge ! ultima noapte albă a muzeelor lumii lui Pandit Istrati în noaptea asta am fost plecat și pe drum am descoperit o nouă formă de singurătate mai nebună și mai sinucigașă decât cea a unui far maritim pe care l-am privegheat într-un amurg de toamnă ploioasă pe o coastă părăsită din county Kerry după o sută de ani de solitudine la marginea mării bătrânul far se pregătea să moară și nu trebuia să fii un geniu să-nțelegi că un ochi de pradă îl pândea din slava cerului Ah, să fi fost un paramedic acolo, ca-n umbra unui mucenic aș fi sărutat nisipul de sub talpa picioarelor sale și o supradoză de morfină ar fi curmat chinul bătrânului ostaș Cine nu are urechi să asculte mai bine să tacă, pentru tot atâtea ziduri există tot atâtea inimi Ție, noapte bogată îți datorez toate luxațiile astea 48 și fracturile mele și această dureroasă desprindere de șold de data asta chiar am căzut adânc în tine și niciodată nu mi-a fost mai greu până și figura cu mersul pe brânci pare a da semne de oboseală Când am plecat nimic nu anunța o călătorie spre capătul nopții și lucrurilor dragi le-am spus să mă aștepte cuminți lângă vatră asta bănuiesc că într-un fel anume a mai liniștit cumva spiritele altfel gândul și inima mea de javră nu m-ar fi însoțit adânc în noapte de suflet nici nu putea fi vorba, pe el demult nimic nu-1 mai mișcă din casă Nu vă fie teamă, le spuneam tovarășilor mei de drum noaptea asta e așa mai mult o metaforă a zilei pe calea aceasta nimeni nu s-a simțit în beznă sau singur vreodată veți vedea, pregătiți-vă ! ceasul eroic își va bate monedă chiar aici sub chipurile voastre 49 și ca undele fine de apă ne vom revărsa cu toții curând în marea pelerinilor lumii să-ntâmpinăm deci cu bucurie deplină Marile Sale Talazuri! Dar nu a fost așa să fie, mama ei de viață nu a fost și niciodată noaptea nu a fost mai întunecată și în același timp mai albă pentru mine și cel mai tare, mai tare chiar și decât ecoul sălilor goale și liniștea atâtor coridoare lipsite de oameni înspăimânta scrâșnetul de dinți șuierând de la rădăcina etichetelor muzeale ca și când un întreg popor s-ar fi târât în genunchi pe un drum de sticlă pisată și asta mi-a amintit de farul acela cu raza lui de lumină ce obosise călătorind peste ape și, jenat ca niciodată, am simțit nevoia simplă de a-mi culca obrazul în culcușul acela de pradă vânată unde coșmarul își are numele sale extrem de sonore și unde își da duhul noaptea sălilor muzeale 50 din lume Of! nu credeam că se poate și mai singur decât singur pe lume stăm strânși unii în alții și fiind noapte ne priveam toți trei ca într-o oglindă în singurătate inima mea de javră începuse a tremura ca varga întunericul parcă îmbătrânise un pic și odată cu el, alături de noi cu ochii uimiți ieșiți din orbite se stingea fără vise și ultima noapte albă a muzeelor lumii despre viața ca spam sau cum doriți dvs tuturor celor ce mi-au scris, zi de zi, în ultimii 15 ani, o listă foarte lungă Ce aproape vă simt și cât de mult vă iubesc dragilor cu toate că nu vă cunosc dar cum altfel?! mai ales pe dvs stimată doamnă/dommnișoară știți, ieri v-am zărit id-ul pe facebook strălucind ca un blitz peste o mare de like-uri aveați aerul unui copil răsfățat sau poate doar mi s-a părut și ce nume exotic, ce nume frumos aveți cu el odată ați fi putut culca la pământ o pădure-ntreagă ca-n depărtata Tunguskă cine nu v-ar fi urmat atunci și cu ochii închiși când eram cu toții rebeli la auzul unui singur cuvânt tremuram ca plopii de șoapte cu noaptea Pe noi și dintre toți cea mai sensibilă rămânea ea de frică nici nu știam cum să-i mai vorbim trupul ei transparent și lichid ca apa din nimic exploda ca dinamita la soare eu abia de mă puteam abține să nu țip de fericire zburam amândoi oriunde cine de-acolo s-ar fi întors pradă și viu înapoi?! oh! cât de greu îmi este să ascund încă și-acum viața de viață s-o ascund! Nu, nu! nu vă gândiți stimată doamnă/dommnișoară cărțile în sine n-au nicio vină în țara asta fiecare s-a hrănit flămând și a crescut sărac — mărturia cea mai grea vine întotdeauna la urmă — cu tot ce s-a ivit acum e târziu și-n ani regretele și-au pierdut din poezie noi n-am citit când trebuia literatură bună! de aceea și oftez de fiecare dată, citindu- va email-ul: — How do you do, my Iove? „Vă mulțumesc frumos!" — răspund în gând 53 cutremurat ca un poet citit „azi sunt puțin mai bine!” Stimată doamnă/dommnișoară, atâta duioșie cum e cu putință?! de atâția ani vă ascult uimit — fancy a tea, my angel? și eu încă, încă, nu vă pot răspunde! 54 vorbind despre fluturi (Blue Eyed Sailor) Suntem RARI, FRUMOȘI, MAIESTUOȘI, TRIMBULINZI albinele de dragul nostru fac miere și mor suntem inimaginabil de rari ceva între gâze și spiriduși cu degetele de la o singură mână putem struni ca pe o harpă umbra întrețesută în adânc a zecilor de suflete ascunse suntem frumoși nu cerșim indescriptibil de frumoși suntem ca Frida și Diego numai ca tu nu ai mustață, iar eu nu mă înfrupt din cadavre dar chiar și așa în ciuda acestor carențe se pare că o lume întreagă ne divinizează și tu bucură-te, bucură-te Eva nopților mele albe că atâția credincioși ne poartă chipul tatuat pe cochiliile lor de sidef noi care am respirat aerul ăla îmbâcsit de praful de pușcă al archebuzelor spaniole din vecinătatea zeului Montezuma 55 la Tenochtitlan și am făcut dragoste în timpul revoluției din Mexic, zece ani cu aceeași pasiune, când cu doi pesos orice gringo își putea cumpăra un cal, un Wincester , o bandulieră grea de păcate și sufletele a două sute de țărani umbrite sub sombrero de foame Viva Zapata! și suntem maiestuoși, vezi bine, din moment ce în fiecare dimineață ca să ne putem dezmorți oasele reumatice reușim cu siluetele noastre să ridicăm puțin câte puțin, milimetru cu milimetru tulpana cerului dezvelind picioarele Domnului mama ei de anatomie divină și lirică ! mai mult o broderie transparentă de sânge și nervi fără scăpare nu degeaba se spune că de grija noastră tremură sub smalț cobaltul porțelanului Sevres din serviciul reginei Angliei da, da, ai auzit bine! nu e o poantă așa, bătrân și cu mintea rămasă printre curcubeiele de lumină ale secolul al XVIII-lea el încă mai denotă o remarcabilă conștiință 56 (avea dreptate Proust când povestea) de aceea ți-am și spus să căutăm după moarte găzduire în una din marile colecții ale lumii suntem trimbulinzi si daca n-am avea o inimă atât de grea o singură vocală ne-ar putea arunca taman la limita universului într-atât suntem de ușori, vulnerabili și pe cale de dispariție! dar ție nu-ți pasă zău, că nu-ți pasă râzi, râzi și cu nonșalanță risipești prin pulberea oricărui drum și în dreptul oricărui drumeț argintul slovelor tale toți și-au făcut coliere de piatră din secundele timpului tău chiar și atunci când te invit să mușcăm din norii de gheață — privindu-ți pofta de viață — mi-e frică să nu te pierd într-atăt îmi ești de dragă, copilă nebună și ăsta e un sentiment mai rău ca după moartea lui John Lennon, dacă îți mai amintești Și da, lumea a început cu noi și cu noi odată își va face și ea valiza în grabă iar universul de care aminteai într-un poem va înceta să mai tușească se va subția începând de la bază și în numai o vară pământul va arată deplorabil ca o gară deraiată cu trupul bătrân schilodit printre șine FERICIȚI „oamenii mai curând ne vor ierta o crimă decât ” de aceea îți zic: „Hai, s-o facem !” (suspansul mă disperă, niciodată nu am avut răbdarea să privesc un film cap-coadă) putem termina acum într-un mod festiv cu lumânări și cu tacâm de argint plămân rablagit lângă plămân tabagic vom muri spate în spate aici, pe masa asta de disecție a poemului cu o unică și ultimă respirație vom apăsa fre- donând butonul fast-forward până la capăt ca dintr-o icoană făcătoare de minuni sub bisturiu 58 din piepturile noastre — al tău din marmură albă ca zăpăda eternă a muntelui Salkantay din Peru — al meu din marmură neagră ca durerea învinsă a lui Makeba trăind departe de Africa vor țâșni numai zboruri zboruri Multiple, Desăvârșite și împerechiate Zboruri toți zeloții vor spune “Ooh ! oh!“ și “Oh! “ se va numi toată înțelegerea lor existențială de-acum îi vom lăsa să se adape noi nu le vom mai spune nici pâs cuminți și zâmbitori NE VOM URCA PE GENUNCHII BUNICILOR NOȘTRI din nou tu vei avea trei ani, eu șase o vârstă numai bine aleasă Si bemol- urilor cântărilor din noua Casă 59 un pohem cât un pachet de țigări nu-mi aduc aminte nici când și nici cine mi-a azvârlit pachetul ăsta de țigări sub nas pe vremea aceea nu începusem să mă gân- desc serios la fumat nici măcar așa, ca la o posibilitate: să stau întins pe iarbă, vara sub un copac, să fie duminică, tot soarele afară, raiul aproape și eu să-mi imaginez totul ca și cum m-aș fi gândit la o femeie cum altfel abia înființat să mă pot apropia de o idee absolut necunoscută să facem cunoștință : — Bună! eu sunt Manuel, (întind mâna) tu cine dracu ești de trebuie să-mi pari necesară? Doamne, înnebunesc trecut în șeptelul tău de fumători și nici măcar nu mi-am dorit sau măcar să fi știu la ce mă pot aștepta chiar și așa, fără iubite și fără fanfare tot ar fi trebuit să știu 60 dacă e de bine sau dacă e de rău dacă e moral sau imoral dacă i-aș putea face față fără să plâng ori, dacă aș putea plonja gol-goluț în matca fierbinte a zilelor mele direct și fără fisuri de menise Ah, dacă aș fi știut, dacă aș fi știut! ori dacă aș fi putut măcar alterna fără regrete, fără durere fumatul intens cu jogging-ul pe coridorul de zbor al unui aerodrom în plină viteză sau cu o porție de vid sau cu o bucată mai dulce dintr-un cais sau cu pierderea prietenilor, ori a soției și a tuturor normelor revoluționare sau cu „băgatul în vene” ori cu băutul în pauzele de masă și dintre blocuri înainte și după sau dacă măcar aș fi putute’ trage pe nas” încât să pot da frâu liber unor extrem de reușite cerculețe de fum fără să supăr pe nimeni în jur și asta să fi fost toată Olimpiada mea pe viață ori să fi putut cumva fenta și să fi tras mai puțin în piept fără riscul acestor puternice acumulări de noxe în alveolele căptușite cu piele de 61 căprioară ai plămânilor mei poate atunci și Universul s-ar fi poziționat o țâră mai bine (vorba știu eu cui) chiar dacă în inimă aș fi primit în continuare deversarea stupidă a surplusului de nicotină noapte de noapte, cu tona, numai chimicale, și pe deasupra scâncetul ăla de hienă al reproșurilor înlănțuite și al orelor înecate din exasperare în fum până la obnubilație Ah, dacă aș fi știut, dacă aș fi știut! sau măcar dacă aș fi înțeles de la bun început ce dezastru provoacă dependența precum visul utopic, mila și indiferența asociată la răutatea lumii, sau măcar dacă nu mi s-ar mai fi umplut zilnic tolba cu deziluzii până la cota de avarie: depresie, nebunie si crimă și aș fi putut opta la final de act între două variante de cancer și o doză ‘’strung” de amfetamină dar nu! prea multe sunt la care Tu spui: Nu și Nu la toate câte sunt de gândit, de rezolvat și de 62 suportat și asta dintr-o dată și fără resurse Of!, sunt un sărman fumător ! cu o singură ° unghie” pe zi jocul ăsta lipsit de fairplay o să-mi macine nervii până vor deveni pudră și nici măcar nu mi-ai imprimat pe ambalaj numărul de cuie disponibile - nimic nu mai poate fi adăugat doar consumat- și eu cum să-mi pot organiza viața orele de muncă, pensia și tot ultragiul și ce să aleg și ce să las deoparte „sentimentul tragic al vieții”? de el aș putea ușor să mă dispensez ca și de multe alte gogorițe intelectuale de parca eu și cu animalul inimii mele am fi dispuși să murim, așa, politicos și lipsiți de rezerve! apoi imaginea aceea sinistră și insinuarea din textul anti-reclamă : „Fumatul dăunează grav libertății și frumuseții mersului bun al circulației în jos și în sus la stânga și la dreapta 63 și mersului pe loc precum și sentimentelor fiilor părinților, nepoților și chiar și ale stră-strănepoților în egală măsură” și asta în timp ce Tu continui să-mi vorbești tainic, despre rostul unor lumi suprapuse și despre asumarea singurei libertăți posibile fuck (text missing) Ah, Doamne! Dumnezeul meu nedrept, ar fi trebuit să te naști copil și nicidecum bătrân atunci și numai atunci am fî avut amândoi un numitor comun 64 65 66 II suntem cameleoni (2016) 67 68 Acvila timpului Tău o cer dă-mi, Doamne, acvila timpului Tău secunda dintâi ți-o cer cu ea să-mi pot spăla ochii și auzul de minciunile lumii să pot șlefui suprafața tuturor lucrurilor care m-au lovit sau iubit și urât până când totul va deveni din nou cuib curat din marmură albă pentru pasărea Ta 69 aprins pe marginea scrumierei mă uitase de toată sila și mila aprins pe marginea scrumierei mirosind a pământ reavăn și a moaște de sfinți nu era zi în care să nu-i strig cât mă ținea pieptul și gura: "boșorog senil, nu-ți mai bate joc! fumează-mă ori stinge-mă odată cu pompieristica ta cântare de îngeri ” se prefăcea că n-aude eu eram sigur de vocea mea el nu zicea nici mâr deși locuiam în aceeași odaie chiar și cei mai încăpățânați dintre noi înțelegeau cum vine treaba asta cu figurile de stil și cu reinventarea în cușcă a frumuseții lumii; ardeam neauziți toți, batjocoriți, mințiți, în chinuri, neștiutori până la demență emoțiile ne părăseau și ele ca un abur se ridicau din carnea noastră având aerul jignit al unor poeme ucise 70 Bătrânul mayaș de culoarea marii închise de câte ori visez de atâtea ori te pierd de câte ori te pierd de atâtea ori suspin același sentiment țara mea - salamandră de lut-ochii tăi de jad pește captiv al tăcerii prin rănile tale trec înot seceta trupului tău ucide orice foc de câte ori trăiesc de atâtea ori blestem de câte ori blestem de atâtea ori te pierd același sentiment insula mea de comori și vânt salamandră de lut ochii tăi de jad pieptul ofilit zorii arși de vin de câte ori mă-mbrac de atâtea ori te pierd de câte ori te pierd de atâtea ori tu taci doar hainele-și vorbesc salamandră de lut ochii tăi de jad zâmbetul tău culoarea mării închise bătrâne mayaș, paznic neînfricat al iubirii și inimii mele, spune-mi: de câte ori se moare și de câte ori se-ngroapă un om lipsit de țară? Bătrânul mayaș nu scotea niciun cuvânt Ședea îngândurat pe-o piatră cu moartea dezgolindu-l bucată cu bucată, fâșie cu fâșie, vertebră cu vertebră îmi asculta doar pașii cum se duc și revin, atent Extrem de atent Sub tălpile-i goale, înnebunite de lumină, prin nisip, călătoreau ca mercurul, banchize rubinii de sânge Aici îi era mâna, aici îi era și jungherul Și inima: a lui și a mea cine să spună care va ceda prima?! Coridă cu lună să iau taurul de coarne mi-am spus hotărât azi există atâtea motive, lună plină lumina pare și ea un pic mai decisă ” altfel la ce bun poetul în vreme de secetă?!" (i ) și de ce numai ei când ar trebui lăsați mai degrabă în câmp deschis ori rezemați de ziduri de piatră să cânte mereu numai și numai femeia așa că am pus mâna pe lună și am coborât-o la mine-n ogradă la început mă privea ironică, strălucitoare, din jumătatea ei blondă, dar i-am arătat eu ei "cum se leagă ciobanii, și se pradă cârlanii” (2 ) îmi doream nespus să o chinui ca pe hoții de cai să o chinui cumplit pentru toate insomniile mele pentru toate verbele mele nereușite să-i pot privi în ochi natura învinsă -dacă avea vreuna temătoare-parșiva se făcuse mică, mică din ce în ce mai mică de puteam s-o dau de-a dura prin curte, -asta am și făcut- din jumătatea ei nevăzută se auzi muget ca de valuri izbindu-se-n piatră și bănuiesc toată era numai și numai un cocktail pe dinăuntru iar eu aveam o sete haiducească de sânge de-o săptămână numai apă numai apă băusem chestia asta o simțea și el acolo, sunt sigur, bâltâcâind turbat de furie înecându-se în propria-i lume și ca să fiu cinstit nu numai pământul dar și genunchii îmi tremurau un pic însă ce mai contează când vrei cu adevărat să prinzi taurul de coarne, i-am strigat: ‘’Bestie de сат*пе ascunsă în trupul de umbră al lunii mele, arată-te!" bravam, evident, înapoi oricum nu puteam da întunericul se lățise la piciorele mele ca o blană și eu rostogoleam trupul ei de lună peste ierburi si case, peste coline și sat luna mea ca țara mea, cred că deja măturasem de cinci ori peisajul când ea a pocnit ca un pepene și din inima ei peste piept mi s-a revărsat cu putere o mare verde de umbre și lacrimi asta m-a dezechilibrat și-n cădere m-am lovit drept în inimă când mi-am revenit lângă mine horcăia un copil culoarea feței schimbându-i-se repede • • • • (’Și la urma urmei la ce bun poeții ?!” am mai apucat să îngân înainte de-a leșina din nou, -copilul semăna leit la chip cu mine-Of, luna mea ca țara mea! 1 Scrisoare domnului Holderlin, autor Octavian Paler 2 Salga (baladă populară culeasă de Vasile Alecsandri) Mi-a murit munca azi mi-a murit stăpâna nimic nu anunța dispariția ei s-a trezit cu același chef de viață cum obișnuia în fiecare dimineață nimic nou până aici și-a pregătit cafeaua ei neagră, înfiorător de neagră pentru ea înviorătoare, pentru mine dezgustătoare, de câte ori îi simțeam aroma mi-aș fi vărsat și mațele din mine însă nu-i arătam, așteptam cuminte la picioarele ei semnalul pîinea de zi cu zi eliberatoare din când în când îi dădeam de-nțeles că sunt viu doar cât să știe că mă pot umili cu entuziasm în viață banii-mi erau calculați la săptămână și ritualul ăsta ar fi ucis pe oricine fuma întotdeauna numai țigări fine pe mine mă privea ironic pe fereastră privea melancolic peisajul era acolo, întreg, dispus, gata de tot efortul, nimic care să-i dea de bănuit, niciun semn sau poate era, 76 dar creierul ei rula deja în altă parte gândindu-mi plenar ziua de trudă, cât va cheltui și cât va agonisi cu mine pieptu’ -i tresălta de bucurie cu fiecare idee strălucită care-i venea fumul, și el, ce să facă?! desena în jurul ei, reverențios, doar cercuri olimpice ca o inimă slabă auzeam scrumul zbătându-se în cavitatea scrumierei și nu vă mai spun ce reverberație producea tot acest consum în mine știam că până la impact mai aveam exact 3 minute încercam să le folosesc cât mai bine visând stânjenei și un parfum delicat de femeie deodată Doamna a început neobișnuit să se agite nu-nțelegeam ce-mi spune, scotea sunete noi (viața mereu și-a găsit primul novice în mine) am ridicat privirea, țigara miraculos îi dispăruse pe undeva bătrâna horcăia nu știam dacă era nimerit să latru sau nu căuta un sprijin în masă înregistram totul fără niciun sentiment la fel și ceasul din bucătărie: 6:28 a m lucrurile se-ncăpățânau a avea greutate chiar și așa mai ales pentru ea după un timp s-a prăbușit la podea puțin a lipsit să nu mă lovească m-am ferit 6: 29 de minute acolo am mai privit-o pentru ultima oară cred timp de câteva secunde (ceasul nu avea secundar) după care țeasta i s-a desprins de trup și din motive misterioase s-a rostogolit spre mijlocul încăperii cu zgomotul unei anvelope uzate ceasul 6 și 31 de minute timpul era singurul de față care nu se pierduse cu firea asta-mi insufla curaj 6 și 45 de minute nu cât să-mi pot schimba poziția stăteam înțepenit și încercam să-nțeleg 7 si jumătate sau opt fără un sfert eram liber 11 și 55 de minute să mor flămând trecut de ora două din noapte în libertate 78 jurnal de motociclîst al cerului - prin țara soarelui ce arde și a poporului ce minte (I) Hei, iată-mă, din nou, gata de drum gata de o nouă cădere de o nouă revoluție ca de o îmbătrânire rapidă în neamul și țara mea jucând neîncetat șotronul sau leapșa Tu, doamna mea dragă -iubire nebună de poet, îmi vei îmbrățișa iarăși spatele ca un miriapod puternic și de forța atâtor iubiri arse hainele-mi vor mirosi a kerosen și eu voi simți că iau foc :de la viață până la moarte doar o nanosecundă ne desparte și-n mijlocul limbii ce o vorbesc peltic vom tura amândoi motorul la maxim cum bine obișnuiam odată: fără frică sau milă dar și fără de minte zburând ca zeii acasă ori ca doi navigatori interstelari înnebuniți fiecare după diorama celuilalt mușcând și făcând dragoste unul din altu' cu sălbăticie 79 printre stânci ascunse de curcubeie și printre roiuri aprige de meteoriți : zvârrrr -bum-bumm sau poate numai bumm! Pe drum vor fi din nou povești de iubire crudă răsărindu-ne în față ca iepurii ori ca stâlpii de telegraf cu firele smulse tu -panaceu suferințelor și dorințelor unui popor de moluște- te vei vinde tuturor, fără deosebire, la bucată eu voi fredona un un fel de blues vechi de când e lumea despre înțelegere și uitare și cu el voinicește îmi voi șlefui speranța până la lacrimă -va suna fals dar cui îi pasă în concertul păsărilor migratoare?! motocicleta, și ea, ce să facă?! va dudui ca o locomotivă de bronz pe marginea unui basm albit de spaime (i) sub o cupolă de gheață la fel și toate plaiurile tinereții mele fără bătrânețe din foi de Havană cubaneză și esență de rom de Jamaica soarele ne va sfida al naibii de sus, roșu, extrem de roșu cum doar el știe s-o facă 80 printre hultanii norocoși de pe cerul melancolic de albastru arză-i ogorul! "Frumoasă țară ai, băiete!” îmi vei spune atunci prinzându-mi spatele și mai cu tărie ca într-un clește de pară și cuvintele-ți vor pleca cu ultimele adieri ale serii și cu soarele către miazănoapte nimeni nu le va mai auzi, numai eu și numai pe jumătate restul va curge silnic ca pleava pe Dunăre și de acolo mai departe până-n veninul cobrei din Munții Stâncoși oricum vom fi o pereche reușită eu tânăr, tu de o eternitate agățată de șaua oricui și de spatele meu pe motocicletă cine călătorește călătorește numai și numai cu moartea în contrapartidă ca printr-o țară ce arde de la începuturile ei poporul sau invers iar unde nu vom fi ajuns încă oamenii vor inventa povești despre noi: ” spun unii că ar fi trecut și pe aici” ori ”a fost unul care ar fi văzut-o, dar și acesta a dispărut demult” 81 însă pe el, pe Motociclîst, nu l-a văzut nimeni vreodată deși din cer mai răzbate în nopți de furtună coborând peste sate sunet surd de motor și din nou vor fi numai și numai povești cu iz de kerosen și din nou tu, doamna mea dragă -iubire nebună de poet, îmi vei îmbrățișa spatele ca un miriapod puternic cu o mie de brațe amândoi vom arăta ca-n poze interesanți și senzuali pe aceeași motocicletă ca Yin și Yang zburând și mușcându-se în oglindă printre roiuri aprige de meteoriți neștiind deloc ce ne așteaptă acolo în inima ta cititorule: țara mea, poporul meu! (1) din poemul" Hanibal" de Eugen Jebeleanu 82 Cocktaîl colectiv se ia un mojar cât inima ta de mare se răstoarnă în el toți anii de școală, de muncă și cam tot ce ai învățat de la viață se amestecă bine apoi totul până la disperare până se face pastă după care se adaugă un gram de pulbere fină din toate replicile dragi de prin filme, câteva refrene, bip-uri poate să fie și un cântec întreg, primul sărut de asemeni jurămintele de care-ți mai aduci aminte, mersul împreună cu prietenii la bar, prima ta băutură și aura aerului de acolo se taie-n în bucăți cât mai mici alături de fotografia bunicului căzut în război -te rog, nu-i spune asta mamei!- din zgomotul tăcut al coridoarelor morții din pușcăriile comuniste poți culege tăcerea (adăugă și imaginea lui Arsenic Boca dacă-ți face bine) toacă mărunt înăuntru câteva titluri din "Scânteia”-oricare număr-câteva versuri d-ale lui Ciurunga și o bandă de magnetofon cu ordinele de foc de la Timișoara, 83 plânsul mamelor îngropându-și copiii în decembrie’8 9 urletul pieței la kilometrul zero, nu uita IMEDIAT DEASUPRA să torni în formă lichidă rânjetul lui Iliescu și toată politica de mai apoi, toată batjocura LOR precum și câțiva dolari sau euro dacă ai prin casă, (nu în sume mari) primiți de la părinți prin western union stai liniștit infracțiunea ta va fi mică, adaugă fără să tulburi conținutul, cu grijă, și ceva culoare albastră nu din steag și nici din cerul zilei de-afară -știu albastrul de Voroneț este inimitabil-ia și o bucată din rochia femeii bătută la mineriadă (acum în vârstă de 64 de ani) eșecul tău în prima zi de școală va fi astfel și mai puțin comestibil din candelele Lunii adună mirosul de carne ucisă, arsă, zilele tale toate strânse cu ușa până la pragul sinuciderii colective amestecă ÎN FINAL totul repede, până dai de CULOARE, apoi cu o pensulă printre lacrimi scrie pe fața unui ambalaj găsit la tomberonul din spatele blocului atât: # colectiv după care ieși în stradă și strigă cât poți de tare 84 către toți cei ce se ascund prin case și pe sub id-uri false pe facebook: FUCK YOU ALL! 85 Colosul voi nu v-ați petrecut cu mine nopțile pe aceste înălțimi și din spinarea acestui uriaș de fier n-ați privit, cu mândria celui ce n-are ce pierde, spre bolta de stele n-ați dormit în brațele lui protejați de întuneric și nu v-ați trezit la kilometri distanță de casă cu spaima unei zile noi tensiunea din osatura lui voi n-ați simțit-o și n-ați văzut nici aburul ridicându-se în zori din carnea sa fără efort, cu aripi de înger voi nu i-ați auzit scrâșnetul măselelor de oțel în soarele verii de august și nu i-ați admirat modul de-a purta fără un cuvânt, maiestuos, orașul ca într-o palmă de sfântpeste mări de ceață nu v-ați lipit obrazul umezit de lacrimi de fruntea sa și n-ați ascultat ecoul ce-1 adăpostește pântecul său de ani buni ca pe o ispită privind însingurarea serii, nu v-ați întrebat de unde și până unde i se poate întinde așteptarea nici viața 86 și nici dacă din umerii lui poezia ar putea zbura pentru totdeauna, cel mai bine voi n-ați ascultat zbuciumul râului de lumină curgând prin inima sa de aceea, nu vă aparține acest poem! el va rămâne poemul unei singure iubiri cu tot ce a cuprins ori nu poezia din el -iubirea și prietenia dintre un pui de om și uriașul său de fier- poezia aceasta, viața mea ca un zmeu de hârtie călătorind printre toate lucrurile pierdute abia de te zărești de aici și mai c-aș râde de tine -ca un nu-dai- doi- bani- pe- el ce sunt-dacă n-aș privi cu inima strânsă de milă și frică la făptura prietenului meu, așezată ferm, drept pe picioarele sale ca un uriaș pod răsucit peste moarte 87 poem de condiție ”sumară” "Eu sunt un poem în chiloți!” faptul că tu nu mă vezi în timp ce mă citești sau dimpotrivă mă judeci cu prea multă "simțire" spune mai mult despre tine decât despre mine sau despre cel ce m-a scris vorbește mai mult despre istoria neamului tău sărăcit, dacă vrei, dar aproape nimic despre mine eu însă continui să mă confesez ție, pentru că deși te știu orb și ucigaș de fandosit privitor la modă eu te caut chiar și așa în felul meu indecent, dorind să te regăsesc și să te îmbrățișez ca pe un frate alături în singurătate să putem sta cuminte de vorbă fără să uităm unul de celălalt, și fără să ne îngrijorăm de sănătatea mintală a fiecăruia dintre noi cel puțin deocamdată 0 doar așa 88 ca și cum ne-am ASCULTA unul pe altul vorbind peste un gard proaspăt vopsit pe o uliță strâmtă, privind cerul albastru și înțelegând CLAR de ce eu îti vorbesc în chiloți de ce tu mă asculți mereu în costumul tău pregătit de înmormântare în timp ce pe AMÂNDOI, ne adulmecă o armată voioasă de costume Armâni, ca pe o pradă ușoară leoparzi unul și unul și ei vorbind peste același gard proaspăt vopsit și ei privind același cer albastru al patriei îmbrăcată sumar ca și poemul de față 89 Alzheimerul inimii Poate ar trebui mai întâi să ne naștem numai pe jumătate sub o pojghiță fină de gheață febrili și ascunși la un milimetru distanță de viață acolo să ne privim câteva sute bune de ani fiecare față în față înainte de-a crește copii înainte de-a iubi și înălța piramide înainte de-a vorbi și de-a trăi poeme în fașă ar trebui sau poate toate astea deja, se și-ntâmplă: mai înainte de-a ne naște întregi mai înainte de-a ne crește unii pe alții copii mai înainte de-a ne iubi și înălța mai înainte de-a vorbi și de-a trăi poeme deplin, veșnici în Viață 90 și eu aparțin acestei lumi: n-am ars de viu și sângelui meu nu i-am dat năvală spre pieptul tău, Poezie, venele mele n-au purtat spre laguna ta tot ce inima mi-a suportat și nu m-am lăsat ucis pentru tine Numai noaptea, uneori, izgonit din iatacul iubirilor tinere am revenit ca la o femeie bătrână și te-am hrănit cu firimituri ca pe păsări Altfel mereu mi-am luat mult timp liber față de tine Dar și eu aparțin acestei lumi acestei confrerii de înfumurați, de gigolo parnasieni, depresivi deși n-am plâns la căderea părinților tăi n-am acoperit câmpiile tale de secetă cu trupul meu de ceață pe obrazul lunii n-am lăsat urme de obuz și n-am adăpostit cu mâinile mele china împotriva mongolilor însă de azi sunt năruit, mi s-a umplut paharul și acum din ce în ce mai des la buza lui 91 adăst nu mai am mult- curând voi fi și eu ”legat” la un sistem de verbe mini-hidrocentrală preluând propriul venin și pizmă dintr-un pahar de vorbe, lumină dând doar cât să-i ajungă de-o respirație 92 La Belle Epoque s-a sfârșit! Eu rămân aici, pe terasă, lângă curvele mele de partea neagră și ostracizată a baricadei, să mă bată viforul iernilor de sărăcie și ploile acide ale orașului printre munți de pet-uri și animale bolnave să pot respira încă aerul din decolteul acestor frivole, bâtrâne domnișoare, ucigător de nociv amintind de parfumul unor vremuri apuse și de orgasmul unui om liber La Belle Epoque s-a sfârșit! -prietenii știu ce zic-voi, însă, plecând dintr-o lume perfectă în care le-ați rezolvat al dracului de bine pe toate mergeți, așadar, de vă așezați sănătoși dincolo de morminte, pe porțile raiului nu poți intra, desigur, decât cu un maxim de alveole curate și cu o formulă dentară completă ’Bon Voyage!” eu rămân de cealaltă parte, mirosind urât asemenea vremurilor pe care le privesc și mă privesc 93 întotdeauna oripilat de sănătatea bolnavă a oamenilor într-o lume dementă Voi, însă, mergeți sănătoși și vă așezați înăuntru dincolo de morminte la masă 94 Estate agency o doamnă ceva mai în vârstă m-a rugat să-i prezint noua proprietate și-n după-amiaza aceea de iunie, din timiditate, probabil, eu arătam mai tânăr decât eram în realitate, casa și ea înfășurată cochet cum era în kimono-ul ei de Pyracantha și nu departe de zidul din piatră al unei mănăstiri seculare părea desprinsă din pelicula unui film din anii ’5O nemasterizat încă ori din povestirile cărților decupate ale frățiilor Grimm treceam amândoi cu pași mici dintr-o odaie în alta pășind prin broderia pereților de mucava ca două generații tăcute după un război mondial și-o briză a unei neștiute insule pierdute ne-nsoțea pretutindeni asta se simțea mai cu seamă-n galerii, acolo draperiile fremătau ușor din când în când doamna se oprea și-mi atrăgea atenția asupra vreunui obiect pe care îl cunoscuse cândva sau de care nu se despărțise emoțional încă eu ridicam din umeri jenat și de fiecare dată primeam în schimb un 95 surâs doamna arăta o deosebită înțelegere a vieții și așa mergeam mai departe în urma noastră se-auzea un sfârâit ca de celule primare arse culorile se estompau cu suflete calde ardeam cadru după cadru -n-avusese loc nici în secolul ăsta a doua sosire a Lui- și ca din rana unui butuc de vie din fotografii și tablouri curgea acum o pastă albă, lăptoasă: toată hrana timpului viitor Când am ajuns în grădină seara-și vărsase deja printre nori vitriolul, și amândoi eram mai bătrâni cu o viață, doamna-n baston îmi admira trandafirii șoptea numele lor ca pe o mantră în taină: L Anei-beli, Ani-ta, Lo-li-ta, Eli-sa-beth, Co-chet” niciodată nu văzusem florile acelea mai frumoase, și înțelegeam că odată petalele lor crescuseră din hrana mâinilor ei nu îndrăzneam să spun un cuvânt numai șoapta serii visa între noi așa am mers până la capătul din umbră al aleii sau poate aleea alerga sub noi vrăjită acolo îmi îngăduisem puțină libertate și printre ferigi bogate plantasem cea mai iubită dintre flori 96 de aceea am și rostit cu un glas ce dorea să o imite: „Pe -o — ny” doamna m-a privit uimită n-a priceput de la-nceput apoi privind spre floarea-mbujorată a înțeles și printr-un gest de o nebănuită mânie a retezat-o folosind bastonul „vremea bujorilor a trecut, cavalere!” mi-a spus răstită și s-a-ntors cu fața flămând de bătrână spre casa ce ardea lângă zidul mănăstirii de piatră cochet înfășurată cum era în kimono-ul ei de Pyracantha 97 Stare de plumb pe aici plouă de ani buni numai cu plumb tone de plumb se revarsă sfinții golesc în cer zețăria Domnu' privește și tace curge-n șuvoi peste bord nemurirea aripi de apă-n coșciuge de plumb toți cedri se-nclină lucind prin frunziș se ivesc noi halebarde hipnotic femeia arabă dă țâță soldaților orbi 98 cântându-i morții din "Grădina Paradisului" ‘’și moartea nu va stăpâni nimic”a) va veni în urma mea și va trăi ce am trăit și eu înjurându-și nopțile: cumplită dezolare orele ei de gumă - propria-i liniște propriul ei țipăt infernala minciună bulevardele goale copacii refuzând să-i vorbească orașele îngenunchiate și oamenii va veni moartea și va trăi cum am trăit și eu ascunzându-și zilele sub cerul de smoală al singurătății cunoscând aceeași iubire aceeași prietenie -numai păsări de ceață va veni moartea și va deveni alcoolică și ca orice animal bolnav de casă pentru o bucată de pită va trebui să ucidă: om viu va veni moartea în urma mea și va culege ceață 1 Dylan Thomas 99 Cum se scriu 40 de poeme pe pâine Se scrie un singur poem și se acoperă cu pâinea din ziua respective A doua zi se citește poemul cu voce tare, se mănâncă întreaga bucată de pâine -până și firimiturile- și se mulțumește Domnului după care se mai scrie unul și se acoperă cu pâinea mâncată A treia zi se citește cu voce tare poemul din ziua precedentă, se roade doar un mic colț din bucata de pâine care-1 acoperă și se mulțumește din nou Domnului, iar restul de pâine se așează cu grijă peste poemul scris în ziua a treia după care se continuă așa până trec 40 de zile Apoi se înalță ochii și se moare Atât Domnul cât și Diavolul vor înțelege mesajul tău! 100 nopțile și zilele de mai ale pământului memoriei Nadejdei Mandelștam Seara bună, Nadejda, seara bună ecou inima ta vie în mormântul de ceară tot mai așteaptă vești de la noi? e aici un domn ca o stare amară, Cristoforovici își spune se interesează de tine destul de afabil ți-a adus un cadou o statuetă din lemn, artă orientală drăguț ca un kitsch zice: "asta în amintirea vremurilor de odinioară" un Budha mic, necioplit, interesat de domeniul artei și el dar mai mult culinare mi-am amintit ce mi-ai spus: e’ la urma urmei poeții sunt și ei oameni”, cameleoni cât despre restu’ce să mai vorbim mă-ntreabă cum îți mai e cu răceala, cum suporți frigul pe-acolo, dar depărtarea? altfel pare întru totul un om de bonton, în timp ce vorbește 101 soarbe elegant din cafea, fără zgomot își revarsă o jumătate de față peste furoul iubitei și peste canapeaua mea cu două brațe cumpărată în rate asta nu-1 incomodează deloc, nici nu m-aș fi așteptat, tocmai el care are atâtea de-o calitate perversă, cu unul din ele a îmbrăcat de dimineață strada și casa-n ziare despre un altul se spune că ar lucra încă tainic prin fabrici și uzine ori prin baruri și alte locuri deochiate sau prin nu știu ce încăperi conspirative prizează tot ce-i cade în mână, până și praful de pe tobă din gândirea urbană; Până aici nimic nou pentru tine, Nadejda, trăim toți ca-nainte, alături ca-n upanișade cu zeități cu o mie de brațe El îmi spune să-ți vorbesc de onoare și de frică, eu, însă, vreau să-ți vorbesc de iubire, să te-ntreb cine a mai fost pe la tine, ce poeți ți-au mai scris, cine ți-a dăruit o floare, ce fotografii ai primit de la viață ori vreun ou ori vreo jumătate albă de pâine, sau și ре-acolo se practică, 102 legea străveche a somnului greu de zgură, legea sfântă a indiferenței de-o tonă? Iată-mi face semne din mână, în tăcere, să nu-i recunoști vocea îmi spune s-o țin tot așa bla, bla-bla și așa mai departe până ajung ei la tine, să-ți citească puțin printre gânduri, să arunce o privire prin groapă, după corpuri delicte printre frunzele tale mucegăite de ceai Eu îi explic că-i târziu și că ești obosită și că-n £’dacea” ta nu e loc de prea multe manevre nici nu vrea să audă, insistă, răsuflă greoi, gesticulează țigara-i uitată cu filtru deja a ajuns la vatelină în plapuma albastră a mamei (și asta e tot се-am primit mai bun de-acasă,) numai pentru asta și-ar merita o pereche de palme mitocanul meu, musafir -istoric-pe-nepusă-masă abia-1 mai suport, tensiune irespirabilă, a stins până și focul din vatră De aceea, apașa mea dragă, ca o vară de sânge ce-mi ești primește-i la tine, te rog, pe subversivii ăștia ai vieții și la picioarele tale, aliniază-i acolo pe toți pân’ la unu, 103 indiferent de limbă, indiferent de culoare, indiferent de sex, de orientare politică ori de naționalitate, clasă sau religie Acum, povestește-ne Nadejda, povestește-mi nopțile tale, cum iubeai în acel mai teribil, și cât de dragi îți erau "notele" lui din exil memorate cum strigau în tine cuvintele ca-ntr-un pântec de mamă cum plângeai după trupul tatălui plecat ‘’fără adresă” Povestește-ne! Povestește-ne, dragă Nadejda, povestește-ne zilele tale, cum creștea tăcerea în jurul tău din apă, aer și foc și din toate lucrurile ce te-nconjurau și din oameni, se ridica ca un baobab până la cer, și cum numai sus, sus de tot, printre ramurile sale, cânta și supraviețuia un popor de lăcuste metalice, cu traiul și cântecul unor pânze de joagăr Povestește-ne! Povestește-ne, dragă Nadejda, 104 apașa mea scumpa, cum sta iubirea ta suspendată, la zeci de kilometri distanță, și se-neca acolo așteptând printre fumurile Liubiankăi în aerul de poezie și proză arsă al acelor ani de epurare doar cu speranța unor vești firave ce niciodată n-au mai sosit Povestește-ne! Povestește-ne Nadejda, povestește-ne ecou al inimii vii cât de greu îți era să-trăiești-douăzeci-și-patru-de-ore-întreagă-la minte, și poate așa ne vom răcori și vom scăpa pământul de sub puterea duhurilor sale roșii Povestește-ne! Povestește-ne Speranță! și toată "sfiala” lumii ceruită-n morminte de ceață să se spulbere odată pentru totdeauna și dintr-un veac fără cripte izbăvitor să răzbată, până la inima și cugetul oamenilor, glasul celor neștiuți, plecați dintre noi cu un glonte în ceafă sau frunte Povestește-ne Speranță! 105 poem la patru ani, două ore, treizeci de minute și dracu știe câte secunde dacă aș scrie un poem o dată la patru ani aș fi poet și aș rămâne tânăr un om tânăr și nemăsurat nemărginit în frumusețea lui ca un cal sălbatic alergând cu sângele-n vene fremătând de energie peste o câmpie mereu deschisă fără copite fără șa călărit veșnic de o amazoană tânără fără cap și fără veșminte (așa cum visam noi într-o noapte, prietene drag din Dublin) dar eu sunt un om simplu un zilier scriindu-și zilnic bucata amară de pâine pe fire de iarbă cosite prea devreme altfel cum să mă pot hrăni dacă nu din toate aceste încercări nereușite?! și de aceea îmbătrânesc! și de aceea îmbătrânesc și iar îmbătrânesc îmbătrânesc ca un cal de povară zilnic tropăind de la stânga la dreapta 106 și de la dreapta la stânga într-un țarc de idioți în șa cu muierea asta bătrână, simandicoasă plină de zulufi falși și giuvaiericale toată numai figuri de mare artistă purtând pe cap nemeritat coroană regală 107 Azi ne masoară moartea iar în memoria omului, scriitorului și pictorului desăvârșit NickSava Azi, ne măsoară moartea iar cu limba ei de năpârcă vie ne măsoară pe ceafa ne măsoară pe buze vomităm și-ntoarcem ochii ea insa ca timpul își vede de lucru ia moarte tot și du cu tine ia moarte tot și-ngroapă sub sânul tău de mamă sterilă strălucitoare, dinamică, victorioasă mereu tu, pacoste a vieții ia moarte tot ce eu cretin nebun idiot, urându-mă am iubit și mă-ncăpățânez să văd frumos pierzând mereu MEREU CHIAR ȘI FĂRĂ SĂ CUNOSC ia moarte tot și-ngroapă! jigodia ta de năpârcă singură vie în deșertul omenesc ia tot! 108 Jurnalul unei ucideri repetate - prin țara soarelui ce arde și a poporului ce minte (II) -x- i-am spus duhului meu: 4’ vino și fotografiază-mi azi ziua de mâine!” îl rugam "’Duhule, purtător de mir și slavă” asta și fac răspundea el conștiincios continuând să fotografieze aceleași clădiri, aceleași străzi, monumente, cripte comuniste și orice statuie întâlnea prin aerul dens al orașului ”Nu astea, NU ASTEA!” îi repetam eu 4’fotografîază-mi azi doar ziua de mâine, Duhule ca să n-o pot uita!” îl rugam, "Duhule, purtător de mir și slavă” în vreme ce Moartea spăla cu limbă ei aspră suprafața tuturor lucrurilor din jurul nostru întărindu-le cu bala sa 109 -X X- Mi-a fost dat să străbat deșertul Egiptului nu antic și nici geografic ci pe cel expus privirilor mele uimite răsărit dintr-o margine de țară iubită: lașiul e o mare de nisip cu o mie de biserici scufundate ca o mie de piramide din care viii și morții au dispărut demult și în piața căruia oamenii locului pentru o supă de linte și un pumn cu monezi grele de piatră își reneagă religia cu fiecare răstignire a lui Osiris apartenența și visele Priveam totul prin sticla groasă a unei băuturi scumpe ca să nu mă ardă și pe mine soarele orbitor al nesimțirii și uitării și scriam cum scriu și-acum morții îmi alergau speriați prin preajmă singuri unul încoace, altul încolo toți îngrijorați de propria viață și-n capela ordinului lor pe o targă metalică cu barba-n piept 110 adormea frumos și gânditor un profet ca un duh lămurit întrutotul de viață • • • • Am văzut munții petrecându-1 spre groapă printre crucile cimitirului ‘’Petru și Pavel” lunecând tăcuți și pioși ca ploia de vară dimineața pe streașină unei case liniștite de țară și doar ecoul gândului lor de nespus când și când tulbura oglinda marilor dune Nimeni nu mai privea cu mine și-mi era RUȘINE intr-atât de rușine încât i-aș fi mâncat fără remușcare pe cei ce au stat acasă cu burțile pline și-mi era RUȘINE văzând Omul DE VIU cum singur se-ngropă după ce îi slujise pe toți mai puțin pe sine ucis acum încă și încă o dată cum își trăgea peste trup de pe margini ca un rege scit niciodată răpus cu mâna duhului său extrem de puternic din pâinea amară a pământului firimitură cu firimitură -K X K- Azi m-am întâlnit din nou cu singurătatea cu singurătatea mea și numai a mea tropăind nerăbdătoare ca-ntr-o continuă fiestă cor în preajma cenușii am fost în țara unde nimeni nu întâlnește pe nimeni în țara în care pentru prima dată a răsărit apusul cu susul-n jos de dimineață îl privesc cu indignare ridicându-se sub o singură lozincă prin mulțimea picioarelor negre prin turma bovinelor sale: PRIN FURT, CRIMĂ ȘI PUȘCĂRIE FERICIȚI PETRECEM ACASĂ! Azi m-am întâlnit cu Nelumea lui Nimeni cu toată mulțimea picioarelor ei negre și deocheate aflată în plină extensie și împerechere, călcând voios peste cadavre: ‘’ne iubim prea mult AZI ca să renunțăm Mâine!” 112 și ca un idiot eu încă le mai aștept mângâierea tulburat din ce în ce mai mult la minte, inimă și-n literatură venind și revenind în țara mărturisitorilor de tranzit în țara în care în anii de liceu un prieten se visa ecologist locuind într-o varză (ce șanse ar fi avut azi însă fericit a scăpat) numai eu mă mai încăpățânez de fiecare dată sperând în minuni ce nu se-ntâmplă ca și cum hocus-pocus peste noapte împotriva a tot ce legitimează o turmă turbată și-ar putea schimba picioarele negre în picioare de lapte și le-ar crește în loc de genunchi sâni curați de mamă și povești de iubire pe glezne pasul le-ar deveni ușor ca de pasăre și n-ar mai fi atât de greu, cum îl simt azi călcându-mi pe inima-mi goală Blestemați fie toți iubitorii puterii și siluitorii vieții! 113 dreptul la viața Pe Nimeni dacă l-ai fi întrebat și EL ți-ar fi răspuns la fel: nimeni nu știa de unde venise și nici numele ei întreg cu atât mai puțin cum de alesese orașul cu salcâmi și nici cum de-și găsise gazdă așa de repede în cartierul ridicat pe locul unui fost teren de curse de cai doar noi băieții ne-am trezit peste noapte cu ea-n cap și așa au urmat bătăile și toate povestirile transformate apoi în legende cum a fost văzută odată bând în parc cot la cot cu soldații cum a petrecut o noapte cu un dezertor pe faleză și încă una luând bătaie în arestul miliției pentru el cum la Piticaș a spart arcada unui țigan și de i Mai a dispărut cu un lipovean pentru o săptămâna într-un sat din apropiere de Ciucurova nici majoratul nu-1 mai putea face vreunul dintre noi fără s-o invite și sunt convins că mai sunt încă bărbați în viață care-și amintesc lucrurile astea cum râzând de noi dimineața lansa de la geamul dormitorului ei baloane ciudate cum numai la ea fumam toți ВТ și Apollonia 114 și probam pe rând în camera de la etajul unu blugi de import cu etichetă groasă de piele nu era unul să nu se laude într-un fel sau altu’ cu ea și fiecare puteam spune orice, oricât, lumea credea apoi nu știu care idiot dintre noi a scornit o tâmpenie prea mare, una chiar mare de tot -că ar fi plecat într-unul din orașele importante ale țării — și s-ar fi măritat acolo cu un artist că ar avea copii și că lucra acum la un centru olandez de ajutorare a copiilor vagabonzi astea chiar că prostii! cert e că a dispărut din oraș și după 25 de ani ca-n Dumas s-a auzit că a pierdut un sân și după alți zece ani s-a îngropat în mormânt în rest a rămas 115 Sleep my child- Icar Azi e ziua neamului meu de zburătoare, sub cerul lor toți frații mei s-au împlinit și-au cunoscut lumina, doar eu sunt singurul căzut zdrobit întins pe masa foamei Icar cu trupu’ împrăștiat de carne tăcut în gura milei și a vieții arzând din seul aripilor slabe plăpând, murind ca blânda lumânare 116 m#ntuire Despre tine și catedralei m#ntuirii neamului un singur gând: CASA PUSTIE să te zidești cu fiecare cărămidă până la necredință și-n umbra fățarnicelor ziduri păstor hulit de turma mioarelor flămânde de iubire să zaci neîngropat preafericitule-fără-lumânare fără de-mpărtășanie laolaltă cu oastea ta de slugi netrebnice pupătoare de cur și bani spre înțelepțirea generațiilor ce vor veni în timp ce noi copiii sărăciți ai unui neam de cameleoni ne vom juca de mână cu Isus de partea cealaltă a pietrei javră la două capete BISEXUAL aprins de focul viu ce-nsămânțează lumea, strigoi din neamu’ celor far’ de mumă, un ‘’fătătoi”- cum țipă-n cor prostimea-și mirosind a votcă veche SUNT SINGURUL POET CÂNTÂND SEDUS DE CIUMĂ când mă stârnești, mîrșav, îți nasc direct în gură! FOTOMODEL arzând sub zeci de fețe, călătorind ca duhul alb lipsit de sânge împodobit în salvie și pudră petrec prin spațiul capilar desprins de rime, smerit mereu într-o ureche LIZZARD ascuns sub fusta toamnei, acum timid, acum vânjos nevoie mare, ca un limax bălos când mă câștigi îți stau în poală când mă desmierzi, din ce nu am tot ți-aș mai da pomană VIERME fragil, nesățios și crud din Paradis mușcând eu mi-am făcut culcuș de spume și de mă-ntrebi îți voi răspunde: SUNT MIC DAR VREAU 118 (umflat nespus) CA UN BALON SĂ MOR POCNIND PE CULME! Trăgând din pipă opiu gheara-i grea, la trup croit fiind doar din fumuri albe, în inimă m-am măsurat numai cu ea și cu a cerului ursită Of! înfumurare belicoasă curmă-ți glasu’ cu detașare de poet îți spun: n-am inventat numai noi doi minciuna sar rușii că-nțeleg și dau binețe să curgă votca, ne împresoară ziua HERMAFRODIT din stirpe fină în zori născut din flori prin flori mă plimb ca rouă 119 Panama papers -LAW FOR THE RICH Inima ei o părăsise plecând de nebună nimeni nu știa pe unde își dezrădăcina acum nervii numai trupul îi creștea într-o zi cât în două decenii aproape unidimensional în grafice, notițe și schițe avea o tumoare cancerigenă de 2,6 ТВ și renunțase la viața de apoi înghițea zilnic ca un bolnav bulimic doar cifre orice nu se putea apăra așa pățise și satul meu și casa ta câteva maternități și viitorul unor generații ba chiar și unele popoare învecinate de mare Stăm toți înăuntrul ei asfixiați ca-ntr-o balenă și nu scoteam un cuvânt așteptam doar să moară: ea dar și satul meu și casa ta și cele câteva maternități împreună cu viitorul unor generații și popoare învecinate de mare 120 iar eu sincer n-aș fi vrut să se-ntâmple așa cu tot respectul companiei-n care mă aflam să mor înghițit de balenă și cred că aveam o cifră mică * de care-mi păsa 121 Pruncul Nu ne-am întâlnit niciodată când eram copil El stătea răstignit fără să spună un cuvânt de candela bunicii din palmele și tălpile Sale șiroia zilnic sânge -tuturor ne era frică de hemoragia Sa -mama îi tămâia rănile doar în fiecare duminică -nu știu dacă asta Lui îi plăcea, dacă îi facea bine sau nu- după care toți ne apucam să mâncăm cu nespusă veselie de parcă El s-ar fi dat jos de pe cruce și s ar fi așezat lângă noi mușcând din friptura lu’ bunicu’ -dar asta nu!- bucătăria casei din Chercea încă-i mai poartă pe zid semnul cotelor Sale de sânge și tot orarul meselor noastre Unii ani au fost mai buni, în alții am flămânzit oleacă iar în alții ele au înregistrat o ușoară scădere 122 Acum, însă, naiv aflat în pragul maturității, ca o gară străpunsă de vânt străbătând un timp risipit primesc vești despre EL din ce în ce mai des toate vestind un copil Vezi bine! armoniei lumii eu i-am lipsit în ultimii patruzeci de ani de viață și noi doi nu ne-am putut întâlni niciodată într-un același timp alăptat de mamă! 123 No mercy și eu stăm așa gândindu-mă ce să fac cu el, încă se mai gudura pe lângă mine, cu două sau patru ore înainte beam încet și consecvent din pahare -cu program vreau să zic-continua să-mi lingă tălpile și mâinile și mă privea cu ochi de zahăr băiat de lapte, eu, îngrețoșat pe mai mult de jumătate, îmi aminteam de cele 12 luni de muncă silnică și de o sumă de tristeți, bașca de câteva prietenii schilodite Pur și simplu îl așteptam să moară! să-i treaca timpul și să dea ochii peste cap să facă ”guiț” și să crape cum s-a întâmplat și cu alții să-1 fac șomoiog și să-1 calc apoi în picioare, la pământ, ca un rege viu cu dispreț să-i împing cadavrul într-un colț al camerei mele lângă celelalte hârtii aflate acolo, mototolite, zgâriate, fiecare cu frânturi de poeme nereușite, cu vise neîmplinite AMIN! 124 Lumina lumii (Omilie) sau învățătură de iubire către fiul meu umanitatea sângerează azi, a câta oară? de mâine vom păși ținându-ne de mână, mergând ca oamenii tăcuți, vii prin lucarna unui muribund eu, tatăl tău, trecut de patruzeci de ani tu, vlăstarul meu, de douăzeci de ani, egali de-acum Să nu ne temem! Timpul niciodată n-a risipit nimic din tot ce-a adăstat pe pământ! să luăm aminte deci, la glasul celei ce dintâi se luptă, celei ce dintâi vorbește răului în față, 'nainte ca noi doi, tată și fiu, să putem culege sau pierde: ” nu fi frumos și nici iute nici amar, dar nici leneș nici urât și nici zăbavnic nici vesel peste măsură, dar nici harnic fără rost și fă din orice lucru al tău unul plăcut inimii: ÎNVAȚĂ! Nici temător să nu fii și nici mândru, nici trădător, dar nici fățarnic, nici curajos fără rost, nici umil ca sclavii iar când te întovărășești la bine 125 ține credința fiecăruia în inimă și minte cu bună cumpănire Nu iubi mult dar nici puțin, nu fi cu pizmă, dar nici nu-ți lăsa memoria să uite de ea însăși nu fi excesiv de darnic dar nici nu muri în calicie, ca să poți împărți ce ai cu frații tăi pînă-n ultima ta zi iar mai presus de toate SĂ NU URĂȘTI, copile Fii drept cu inima și nu tăia cu mintea în carne vie de om Fii bun și milostiv indiferent de vârstă și în egală măsură către toate cele cuvântătoare și necuvântătoare iar de minciună să te ferești De Domnul tău să nu te temi, iar când iubirea de cel се-ți este străin va cânta în inima ta tu s-o asculți și să ai mereu către cei mai puțin norocoși, umiliți sau bătrîni o vorbă sau o faptă bună, indiferent cum și cui se închină aceștia Nu fi sfătos cu neștiutorii, dar nici cu tinerii și în toți să răsădești la fel atât iubirea de om cât și de viață fără să-ți fie frică că-i înșeli Numai gândul morții să-1 păstrezi pentru 126 tine -puternic lipit de suflet - ca alături fiind de el niciodată să nu pui atâta preț pe viața ta încât trădând să dai la schimb tot ce ai iubit Nu asculta și nu te pierde în mreaja vremii, fiule, pentru că și tu, asemeni oricăruia dintre noi, trăiești doar în ordinea asemănată numelui tău , care e aceeași și niciodată schimbată de la facerea lumii pînă-n vecii vecilor ațâți câți ’or veni Și acum, înainte de orice ține la mare preț PRIETENIA și să nu-ți fie frică de timp, așa cum nu trebuie să te înfricoșezi de apă Da, te poți îneca, dar niciodată nu te vei putea condamna singur decât greșind în fața LUMINII!” Tatăl tău așa te vrea, LIBER și în dreaptă cumpănire mereu! 127 IARNĂ (blues) azi simt cum îmbătrânesc dintr-odată ‘’mi-am îndeplinit toate profețiile politice” (i ) doar o vânătoare veche-mi mai tulbură somnul dănțuindu-mi prin vene dragoni petrec curtând cosânzene sun cornu’ ca pentru ultima oară obosiți de alarme gonacii mi-i chem înapoi: revino acasă Cumplită Iubire, și tu, Neprețuită, Fugară, Prietenie, renunță îndârjită Speranță, azi vânătoarea voastră se termină cu mine înghețați, așadar, lângă trupul acesta de zăpadă murdară Merry Christmas you all! 1 George Bacouia,poemul Cogito” 128 Paradisului meu fără regret, fără rușine! când nu voi mai suporta actele tovarășilor mei de drum, și orice semn al lor va vorbi inimii mele numai și numai despre moarte despremoartealorcadespremoarteaaltora despremoarteaaltoracadespremoarteani mânui fără să le pese câtuși de puțin de bogăția vieții câlcându-se unii pe alții în picioare mințind, furând, înșelând, lovind, scuipând, trădând, urând, violând, ucigând ignorând, ca un Ulise atunci -coborându-și pânzele corăbiei sale în toiul unei furtuni - voi prinde cerul de-o margine a lui și cu brațe strașnice mi-1 voi aduce mai aproape, viu, învelindu-mi trupul în mantia lui ca să mor altfel cum?! când în apa curată a nopților nicio rugăciune simplă de om nu-și mai spală demult chipul 129 și limbile fățărniciei străbat aerul tuturor zilelor ca o sirenă nebună cu o mie de glasuri altfel cum să poți naviga corect cu poezia lumii când un neam de șobolani își duce veacu’ pe coverta ei de vise și la ce bun să tot asculți îngrijorarea lumii și la ce bun să tot străbați atâtea ape gândind la frații tăi din viitor cu inima străpunsă într-un final, ajungând la ei Paradisului tău să-i oferi în dar toată această menajerie de fiare turbate mai bine uitarea fără vise, mai bine tăcând să-mi ascult dumnezeii respirând vii lângă somnul meu, fără rușine! 130 132 III Voodoo child (2017) 133 slava deșartă Am visat că nu mai visam! ca într-un somn greu pierdut eram aruncat printre ape și toate numai mie îmi vorbeau cu limbile lor încâlcite și lichide într-un fel cât se poate de mortal Mă depărtam ca un trunchi desprins de mal când zdruncinat, când scufundat de vorbele lor, când aruncat peste vâltoarea vreunei cascade Urcam sau poate doar coboram și în tot timpul ăsta uitam, uitam uitam locul nașterii dar și vârful muntelui ce obișnuia să-mi spună ceva la fel pădurea Ce anume? Nu-mi puteam aminti și o mulțime de lucruri se micșorau cu fiecare clipă în ochii mei, iar eu tot nu puteam decide căreia dintre ele să mă ofer total, căreia dintre ele să mă dedic și între timp, putrezeam Mai întâi, pe calea apelor înfuriate mi s-au dus hainele pe urmă, în ritm neliniștitor ca într-o leprozerie, strat după strat, am început să pierd din pieile ce-mi acopereau trupul 135 pești mari sosiți din cine știe ce adâncuri murdare le prinseseră gustul și de-acum odată cu ele smulgeau și bucăți bune din carnea altădată îngrijită cu atâta temei ”Mă lepăd!” ” Mă lepăd!” strigam eu de frică și tinerețea mea odată de poveste se lepăda și ea de mine iar eu, între timp, nici nu muream și nici nu trăiam făceam doar așa, cum s-ar spune, pluta pe oase și oasele mele la rândul lor pe alte resorturi de nebănuit până la descărnare Mult nu mai aveam, știam și visam că nu voi mai putea visa niciodată cel puțin până nu atingeam punctul de limită -de jos sau de sus- oricum de imponderabilitate, îmi spuneam eu, ca să mă-mpac și, odată și odată, una din curvele astea de ape din milă sau din silă tot îmi va face semnul crucii pe spate și mă va elibera de mine cu sau fără oase 136 cu sau fără unu ori două poeme (nu foarte bune, ci numai atât cât să le roadă câinii iuți din fire până-ntr-un minut) vor lua cu toate drumul gârlei iar sufletul, cristosul lui de suflet! se va ridica până la urmă și va pleca unde are el de plecat numai că eu tot nu puteam decide căreia dintre ape să mă dedic total deși ceva începusem să pricep cât de cât din toate câte se-ngrămădeau să urmeze și mi-aș fi dorit măcar acum un stop-cadru undeva, ca fiecare om speriat când se simte neputincios, oriunde în toată această cădere ori urcuș (cine ar fi putut ști cu siguranță?) nu avea importanță oricum uitam din ce în ce mai abrupt mi-aș fi dorit să pot revedea, să mai pot analiza unde am greșit, dar devenise imposibil în cuprinsul acestor ape până și timpul se arcuise ușor și era cazul de-acum să-ncep să arunc peste bord, din lucrurile așa-zis „sofisticate”: case și prietenii, frate și părinți -doar nu-i puteam lua cu mine pe o insulă care se scufundă-și toate sentimentele umane și toată slava deșartă a încercărilor mele 137 iubirile, desigur, pe ele oricum le-am bănuit dintotdeauna că ar avea un conținut ridicat de fiere și plumb, apoi divorțul și așa-numita mea renaștere de la 40 de ani apoi imaginea copilului meu și a presupusului său viitor Gol-goluț înaintam, însă, cu aceeași viteză și deja mă-ntrebam dacă nu-mi scăpase ceva, iar eu încă nu puteam decide căreia dintre ape să mă ofer și din nou un urcuș și din nou o cădere de apă și iarăși un perete crescând lângă tâmpla mea Oare cât putea crește- îmi ziceam-trecusem și la lucrurile extrem de ușoare doar, doar voi mai câștiga clipe Lângă ureche timpul îmi zbârnâia ca aripile unei libelule și am văzut-o și pe ea, ușoară, părăsindu-mă răpită de ape copilăria mea ( ) nu spun”dulce”, dar fără ea cum să fi fost restul când doar pe ea o avusesem; putrezeam repede, demențial de repede, aș putea spune, și îmi dădeam seama că, în definitiv, numai eu mă iubisem 138 cu o asemenea disperare (și poate niște autori obscuri din secolul trecut) încât nicio altă greață din lume nu mi-ar fi putut acum îndepărta noul gust de mine Și vomitam, vomitam vomitam până și uitarea, iar oasele probabil că mi se albiseră destul - nici vorbă să miroasă a mir- Și gândul m-a dus către șobolanul ăla alb pe care îl găsisem într-o vară la Londra înecat într-un butoi cu apă, după luni și luni de zile de captivitate, (ce bizară vietate mai e și memoria asta în om! altceva aș fi vrut să-mi pot aminti poate florile de câmp sau oile păscute odată pe dealurile de la Mărăcineni) dar nu! urmam eu, fără nicio diferență, ba, dimpotrivă Cel puțin prin moarte șobolanul ăla se înnobilase cumv 139 nimic n-a ajutat fiului meu, Francisc Nimic n-a ajutat și acum îmi este clar: n-am fost un tată bun, copile, toți anii mei plecați n-au ajutat cum n-au ajutat nici tribulațiile mele în fața unei cetăți înnebunite de bani, indolență și minciună și nici obolul crunt plătit în anii de-nceput ai urgiei nimic, nimic n-a ajutat! Nici truda, nici nesomnul, nici curajul, nici inspirația, și nici rușinea, nici umilința care a hrănit atâția ani un dor, dar nici iubirea, nebunia ei, și nici măcar ticăloșia mea Greșit a fost tot се-am făcut de la-nceput și până la sfârșit, greșit am ars zadarnic la piept de pasăre zăludă foc magic care naște neîntreruptă viață: a Tinereții Nemurire! 140 Lumea întotdeauna s-a construit altundeva, mereu altundeva, dincolo de mine mai repede și mult mai bine pentru tine însă toată viața am visat și voi visa: PACEA galbenă și roditoare a pământului meu, florile ei de soare, oțelul zilelor și platoșa grea căpătând rugina narciselor târzii în umbra vișinului din grădină; morții neamului meu împăcați jucând țintar pe cheiul Brăilei, iar peste ape și ape privind n-am vrut să mai văd nicio mamă fluturându-și năframa sufletului spre copilul ce-i pleacă Așa am visat: în licoarea vinului cules din bolta casei în tihnă lumina stelelor să coboare odată cu noaptea liniștea și bucuria semenilor mei fericirea lucrului înfăptuit pentru țară Am visat, dar nici măcar asta n-a ajutat De aceea, îți spun și-ți cer iertare acum: ” n-am fost un tată bun^ și am greșit 141 crescând la rândul meu, în trupul patriei mele, în trupul tău, un nou conchistador Dar nu te întrista, băiete, de limbuția unui bătrân hrănit de seva altor vremuri e doar taifasul unui om nebun cu-n timp și o lume ce-1 închide Tu arzi și drept privește-ți zarea, îndreaptă-te spre nava ta, LIBER la bordul ei te așteaptă VISUL, un țărm aflat mereu altundeva, departe, pururi dincolo de mine 142 somnul unui faun IERI, mi-am înfășurat cremenea copitelor în blană de linx, trupul de faun în o mie de piei, gura spurcată mi-am zidit-o cu lut și peste văpaia ochilor vii am aruncat cu grijă, fără să supăr vreun rid, fața mieroasă a poporului meu Așa am purces la drum Răsfirat peste văi, Duhul Apelor Domoale respira ca un glas sugrumat ajuns în coasta Ta de munte, în zăpada pașilor Tăi mi-am găsit adăpost și ca o fiară vicleană m-am culcat acolo ca să pot asculta, cu urechi fine de lup, vocea Pământului șuierând prin rănile Tale Răsfirat peste văi, glas alungat, Duhul Apelor Domoale ațipise și el 143 ” - De AZI începând, - l-am auzit vorbind-lumea se va schimba cumplit: cerbii cei vii vor fugi în mormânt cerul va naște tigri flămânzi, mamele-prunci în cutii, prin prundișul izvoarelor seci aurul vieții va curge-n zadar, munții sleiți vor cădea în genunchi, drumurile toate se vor bate în cap, vor orbi, năruit va cădea OMUL, sub umbra din zi ” Răsfirat peste văi, Duhul ApelorDomoale amuțise 144 aerodrom Numai depărtarea ajută motoarelor morții înstrăinarea și pierduta copilărie, călătoriile ucise și toate renunțările, iubirile trădate, prieteniile frânte, cărțile citite și uitate ce ne-au îmblânzit scârba sufletului, apoi căderile, genunchii slabi, coloana ramolită, picturile privite ca-ntr-o zare la care nimeni nu mai ajunge vreodată, cântecele fredonate în gând ca izolarea și orice poem însoțit de aroma fricii sorbit dimineața pe stomacul gol Ați văzut un sicriu cum aleargă pe stradă? ca un glonte ieșit pe țeavă: vâââjjjjjjjjjjjjjj ■ Ce magic vehicol capsula asta blestemată! cum dispar din fața ei imperfecțiunile, indecența vitrinelor, zgomotul străzilor, lăsând loc doar zborului Wow ' cum știe moartea să ascundă în așchiile sale (fără să dea nimic de bănuit) 145 cea mai râvnită dintre tehnologii cum dorm în rășina nodurilor sale, învinse, tomurile științei și cele mai aventuroase cuvinte • • • 3 minute și 20 de secunde știm toți că va fi un zbor reușit fără escală 2 minute și 30 de secunde 2 minute și 10 secunde • • • ne apropiem de 55 de secunde am trecut de 44 de secunde mai avem 30 de secunde 25 am trecut de 20 15 12 11 10 9 secvența ultimei fărâme din viață 6 5 tout va bien! motoarele morții se aprind accelerează 0,0000! 146 Ce grozav moment! 24 din 24, o viață întreagă de pregătire asiduă fiecare în dreptul său extrem de concentrat o singură Călătorie traficul este intens capsule individuale părăsesc neîntrerupt Pământul Aerodromul- o jerbă de scântei, dar nicio problemă, numai durerea, ca un mic cutremur, zgâlțâie din când în când, geamurile unor locuințe Ce vajnică aeronavă e orice sicriu, cu aerul unei misiuni gen Apollo 11, „un pas mic pentru om, un pas mare ” Mister și dezgust călător și odată cu el sufletul levitând neștiut, ca un sâmbure mic de astronaut neaflat, nevăzut, negustat undeva unii spun: „a plecat”, alții spun: „s-a dus ” 147 vinul cel mai greu „ omul e mai nemernic decât piatra Aceasta e incapabilă să refuze căldura Omul o refuză " (Panait Istrati) După el, se spune, vine cea mai cumplită tristețe și însingurare ce seamănă la chip doar cu semnele idioate de punctuație După el, nimic nu se mai poate bea deși gura-ți arde, deși inima-ți urlă, el e singurul vin făcut să rămână suspendat cu un etaj mai sus ca o mare moartă fără înscrisuri așezată în scobitura de javră a pieptului Glasul lui te ascunde -nu e niciodată unul blând- și ai toate șansele să te îneci chiar și așa fără prea multă băutură 148 Acesta e cel mai greu vin: vinul prieteniei care se stinge în fața ta 149 ce-a fost mai greu a trecut Vă rog, scoateți mai repede mortu’ ăla de la gheață împodobit ca moș crăciun, mortul ăla cu un milion de brațe electorale însetat de circ, furt, mită și fum și de viețile noastre toate, -suspansul întotdeauna ucide poporul mai ceva ca apa ‘’izvoarelor dulci”-Canibali, așadar, începeți marșul în stradă sărbătorind 26 de ani în delir toți ca unul și unul ca ziua de ieri cine vrea o găsește mizilic așteptând la fiesta unui trib de golani Să vă fie alegerile-n țară geamparale în clinchet de bani, viața anunță că părăsește România de la linia întâi ne privește pe toți printr-un geam (cum altfel?!) scârbită! la unii în obraz, nu de ieri, pielea a-nceput să crape dar crăpătură, frate! Zău că nu-ți mai vine să mori cu boul tău în brațe ISO 1939 -anul unor ” fructe” ciudate 1939 a fost un an mort înainte de-a se naște atât pentru mine, dar, mai ales, pentru familia mea de maimuțe și asta a fost prima mea experiență de viață de care-mi aduc aminte: eram viu- sau cel puțin așa credeam-iar el sta și mă privea cu minutele sale imobile drept în ochi ca un ceas de gheață și nu-nțelegeam defel cum cineva se poate bucura și cum se poate juca cu un asemenea monstru în schimb, toți ai mei păreau fericiți, căzuse prima zăpadă și odată cu ea din copaci cobora în șuvoi în £’rod” neîntrerupt: fructele mâniei” (le numiseră așa după opera de inspirație a nu știu cărui hidalgo american) -un fel de rodii din carne și sânge împodobite cu pene verzi-galbene de struț- 151 unchii și verii mei alergau după ele hămesiți până și laptele din țâța mamei avea de-acum ceva din gustul acelor fructe infecte Numai eu vomitam nonstop și din timp în timp îl auzeam pe tata spunând: țâncul se va obișnui și el în curând 99 Tot atunci, am văzut-o pe Ea șezând într-o margine a junglei ținându-se-n brațe Zăpada și noile fructe nu îndrăzneau să vină până-n apropierea ei se mângâia și se alina singură, sărmana, ca și cum ar fi alintat sau ar fi mângâiat un copil părăsit sau cum sta Maica Domnului în icoane și-l plângea pe Isus Trupul îi era învelit cu o pelerină roșie cum numai în povești, rănit, poartă orice împarat roșu ca să nu fie confundat de cititorii grăbiți cu împăratul cel rău verde Eu o priveam temător printre ferigi ca o maimuțică uimită (ce poate să fie în mintea unui copil? dar în inima lui?!) și nu scoteam un cuvânt în jurul meu, încet-încet, zăpadă se topea 152 și fructele alea jegoase întârziau cumva în spatele meu ca într-o vamă Mai târziu, am aflat că nu am fost singurul care a privit-o atunci și încă o dată i-am dat dreptate bunicii: e’ niciodată nu știi ce ochi ascunde o junglă!” și un timp m-am bucurat de mărturia celuilalt privitor peste ani apreciat ca un artist neînțeles dar numai până azi când lucrarea i-a fost achiziționată de un necunoscut, prin telefon la o licitație, pentru suma de 8 005 000 $ însă eu știu cine e misteriosul ei cumpărător: desigur, e ‘’împăratul verde”! Acum, mă uit pe cer să văd dacă nu va ninge din nou, dacă nu va coborî „șuvoiul de rod” neîntrerupt peste jungla mea -un fel de rodii din carne și sânge împodobite cu pene verzi-galbene de struț- cum s-a mai întâmplat și nu doar o singură dată 153 Curtea miracolelor pustiitoare și reci Hai, aruncă-”ți” șapca în cinstea viitorului, dezbracă-”ți” haina — moștenire de familie cu petlițe, cămașa (n-are importanță culoarea), nădragii, restul lucrurilor obosite de tine, și, gol cum te-a făcut mumă-”ta”, scufundă-”te” în masa lichidă a oricărui bulevard printre corpurile semenilor tăi ca să le poți simți într-un mod cât mai eficient prezența Apoi, ca nou, dezinfectat, de 2500 sau de 4200 de ori de toate bolile pe care le-ai acumulat prin tot felul de artificii media urcă pe clădirea consiliului municipal ca un înger fără aripi, fără șanse și așteaptă să privești de acolo circul ce va sosi în orașul tău în luna iunie: “Luna dihoniilor devenite peste noapte mici’ 154 Țes viermii noapte, mamă! Țes viermii noapte, mamă, și-n dudul țării mele plouă, plouă de seara până dimineața iar și iar Ca o gogoașă de mătase e ziua binefacerii lor cu toate surorile ei curve, cu tot ce va urma printre fuioarele de întuneric și de sfadă Zâmbesc amar și mă ascund, cum știți că sunt: dement și certăreț om de nimic, leneș-naiv, bețiv între voi beau neîmpăcat, nemângâiat în dulcele-culcuș, al vostru de lapte și ca în burta mamei mele renegate îmi adun, zi după zi, rugăciunile o dată și încă o dată -totdeauna pe cele de ieri le-am uitat zilei de azi- le spun oricum, așa cum îmi vin, deh! solitar! vopsit în albastru, în ultra-marin cu sclipiri de sidef, iar gura mea e o meduză 155 expusă-n aerul unui circ alături de mormintele unor fanarioți noi de tip roman (știm, desigur, unde le-a fost și le este capul dar chiar și așa de ce nimeni nu ne spune nimic despre poziția verticală a picioarelor?!) Bolind, vomitând, îmi sprijin fruntea de rămășița de credință, apoi de mobil (nimeni nu poate să-mi reproșeze) încerc chiar și numărul de urgență: 999 și de sandalele unui alt "otoman” -un expatriat de nerecunoscut acum-rege și poet al unui alt tărâm Ovidiu și-mi spun NU! apoi și altora spun tot: NU! și tuturor apoi -NUșiNU! bând pe datorie patriotică am înghițit destul numai vin acru barbar cânta (femeia aceea însă a plecat și ea demult de la noi din bar în străinătate Italia, Spania, Anglia- excursii ) demența mea și-a celorlalți eroi din crâșmă trece lejer de 40 % tară sentimentalisme ușoare, asta este și vârsta mea nicio invidie (nebunia ca și tinerețea nu cunoaște limite, poezia, în schimb, e cu totul și cu totul altceva) 156 pe cei de 20 de ani îi rog să aștepte puțin gura asta o mai sorb și voi fi gata, întotdeauna treptele m-au obosit teribil la întoarcere, pentru că am fost și rămân un om iubit toată viața, ca un terorist prins târziu, duminică, în pânza ziarelor de scandal am figura ștearsă a unuia care a murit demult simt cum mă trec fiorii fericirii alene și tuturor le nasc fără nicio greutate, în absolut, poeme de la dreapta la stânga și de la stânga la dreapta, -poemele muncii mele de trântor- Cum dracu să nu mă iubească și și cum să nu se ^îngrijească” de mine când le spun cu atâta sinceritate cât sunt de parveniți și de ipocriți de reduși mintal și de vânduți pe o bucată de zinc hoți, parșivi, lipsiți de sentimente lingăi, răutăcioși, neputincioși în inimă lor slabă orbi, cum numai pruncii ar mai avea motiv să fie: ”-Țurțurașul mamei, hoțul tatei, sărmanul meu copil născutfără suflet” Grijania voastră de puișori de crocodili -născuțișialăptațilasânulunorcurve- 157 cum ați ajuns voi azi, toți, "domnilor” nici măcar golani! 158 viitorul poartă aripi Tot ce s-a putut vedea s-a văzut: ne-am îmbătat din nou cu firea și am ales pușcăriași! De-acum nu va mai putea urma decât un exercițiu continuu și apoi perfecțiunea: alți 26 de ani cu noi metode de jaf și acoperire pe care-i vom termina ca și azi, sărbătorind laolaltă, la final, un alt record mondial: vom alege-n fruntea țării UN MORT! unul împușcat, bâlbâit - chiar dacă limba-i de lemn i-a mai putrezit între timp, îi vom scoate mai întâi de la odihnă capu’ și—1 vom scutura puțin de praf și de alte microorganisme pungașe, peste coaste îi vom trece de două, trei ori peria de sârmă să-i șteargă urmele de gloanțe, îi vom pune apoi frumos astrahanul negru-n cap și așa, cu alai, în consens democratic, îl vom urca din nou în balconul său Mândriei noastre, atunci, din piept, pe loc îi vor crește ”aripi” 159 NENUMĂRATE ARIPI DE MUȘTE ! până și viitorului îi vor crește aripi fiind un copil docil Spune-mi, tu, cititorule, dacă pentru faza asta nu merită să arunci la gunoi 52 de ani de viață? Pentru faza asta și atât numai când te gândești cum se vor scutura de ciudă și scârbă-n mormânt Bulgakov, Kafka, Platonov și Marquez cum dracu’ să nu te mândrești și noaptea că ești român în România începutului de secol XXI?! mama ei de literatură, de istorie trăită degeaba, de oameni și de viață asemeni! 160 afară din cetate! Tot ce am trăit până la 47 de ani nu a fost viață, iar de-acum încolo va fi și mai puțin Zeii nu mi-au fost și nici nu m-au dorit aproape și tot ce m-a bucurat sau întristat sub ochii mei s-a risipit ca o nălucă Nu am urmat cortegiul lor până la capăt iar miezului lumii i-am stat mereu departe, privirea mea n-a cunoscut lumina și nici întunericul și trupului meu nu i-a fost dat să simtă °ca pe carnea lui” (vorba unui alt poet ascuns) fierul încins al adevărului roșu marcând Umanitatea Toate lucrurile în care am crezut și cred -ieri și azi- au fost și au rămas doar umbre și numai umbrei lor m-am închinat frenetic Și totuși, iată, încă mă numesc „om viu” Câtă rușine! degeaba mă trezesc acum în anii bătrâneții cercetător și revoltat -poetului nu-i este îngăduit nici 30 de ani să se împlinească - 161 degeaba rimele-mi sunt azi așa de bune soațe și ochiul lumii-1 fac să mă privească Oh! cât de slabă-i e privirea în versul firii ei dansând zilnic mă-mbrac ca un cadavru Cel care spune și se simte mort să fie înlăturat cu pietre din cetate! Agață-mi, Doamne, Tu, clopotul de gât și zvârle-mă dincolo de ziduri porcul, omul și actorul cu lepra unei tinereți fără izbândă doar pietrelor să le vorbească și cu iubirea sa atât de trâmbițată prin venele-i deschise deșertul să-1 hrănească Așa să se-mplinească pentru toți poeții rodul се-au risipit trecând prin apa vieții tinerețea fără izbândă pentru alții! 162 the Saturday who took me from Somme to Gherla Today, Saturday evening I meet a friend in the pub 76 years old fellow, half English- half Irish a retired rugby player who this summer went to Somme, France with all his children’s, cousins and grandnephews from England, Ireland, America and Canada 26 of them- to see how their grand-grandfather is doing there now death at 30 years in 1916 in the trench of mud and humanity battle I was listening to him and all the drink was too short for me so the music bând in the ‘’Whisper Wheel” 163 Mc Сап soldier was one of the Durkheim Infantry Regiment left Irish home with no hope to survive what a mesmerize story, no? and I heard an angel from above the ceiling with beautiful wings seven of them talking with me and I was talking with him: Zis-a: -Strigarea e mare și păcatul cumplit e de greu pogorî-mă-voi deci să văd dacă faptele sunt cu adevărat așa cum s-a suit până la noi strigarea împotriva lor, iar de nu, să știu - Pierde-vei, oare, pe cel drept ca și pe cel păcătos, încât să se întâmple celui drept ce se întâmplă celui nelegiuit? Poate în cetatea mea să fie cincizeci de drepți: pierde-i-vei, oare, și nu vei cruța tot locul meu pentru cei cincizeci de drepți, de se vor afla în cetate? 164 Zis-a arhanghelul: - De voi găsi în cetatea ta cincizeci de drepți numind cinzeci de martiri căzuți în temnițele comuniste voi cruța pentru ei toată cetatea și tot locul tău Și am a zis: - Iată, cutez să vorbesc, eu, care sunt pulbere și cenușă! poate că lipsesc cinci din cincizeci de drepți; poate să fie numai patruzeci și cinci; pentru lipsa a cinci pierde-vei, oare, toată cetatea mea? - Nu o voi pierde de voi găsi acolo patruzeci și cinci de drepți - Dar de se vor găsi acolo numai patruzeci de drepți? - Nu o voi pierde pentru cei patruzeci! - Dar de se vor găsi acolo numai treizeci de drepți? - Nu o voi pierde de voi găsi acolo treizeci - Poate că se vor găsi acolo numai douăzeci de drepți 165 Și răspuns-a Arhanghelul: - Nu o voi pierde pentru douăzeci” Am insistat deși nu credeam că vor fi: - Dar de se vor găsi acolo numai zece drepți? Iar Arhanghelul a zis: - Pentru cei zece nu o voi pierde I was tremble after this and all fears came in my mind my soni was like an empty shopping bag on the London’s Street: - Please God! give me some hope! My people are so weak! 166 Trei lucruri despre care azi trebuie vorbit rar și în șoaptă Despre trei lucruri trebuie vorbit, azi, cât mai rar și în șoaptă: Pacea să nu o sperie nimeni și Moartea să nu o grăbească vinul vieții se cere de-acum băut în altă parte tot mai departe de pământul ce amestecă tot într-o pastă a rușinii și neînțelegerii însă o mie de galioane de s-ar porni cu el pe mare mâine s-ar scufunda toate și niciuna nu s-ar mai întoarce atât e de greu! Desigur, există și acolo cel puțin o mie de primejdii și o mie de prădători ai vieții și printre colții lor uriași ridicându-se ca vertebrele oțelite ale unor stânci din mare numai navigatorii cu adevărat sinucigași mai pot avea norocul unei călătorii împlinite Și dacă nici în văzduh și nici în apă 167 atunci unde să-și mai găsească un loc Spiritul Omului până la Marea Sa Trecere refuzat fiind de Lume? Despre trei lucruri trebuie vorbit rar și în șoaptă: Pacea să nu o sperie și Moartea să nu o grăbească nimeni încrederea de o vei așeza azi pe o piatră sub soarele Omeniei cine-i va culege primul lacrimile? Și încă prin satele се-și sting dogoarea-n mare pescari obosiți mai aduc odată cu seara în plasele lor printre alge și pești, prinse cu dinții, frânturi de poeme toate vorbind despre cei ce se sting departe, pe ape străine, bând vinul vieții cel greu, lustruindu-și căderea și moartea cu finețe și zel gândind la semenii lor neîncetat ca Prietenia Omului să nu 168 Ierusalime, Ierusalime Ierusalime, Ierusalime, cetate a mirilor arși! ce vierme-ți adoarme în tâmplă și-n casele noastre ce duh rău a-nnoptat? Ierusalime, cetate în flăcări, cine a pus stăpânire pe străzile-ți albe și cine chipul cel blând ți-a-ntristat? ce monstru aripa și-a-ntins deasupra templului tău și cine iubirea din leagăn ți-a luat? Ierusalime, Ierusalime, cetate amară ca un dor nealinat cugetul meu în temnița tăcerilor tale pe un rug arde și-n umbra ce ne desparte tristețile ca-ntr-un blestem cineva ne câștigă doar cu nopțile noastre de plâns de ce taci? copiii îți pleacă, Ierusalime, în șir de torțe vii -ca un abur dintr-o pâine dospită sufletul lor către cer se ridică- 169 Ierusalime, Ierusalime, răspunde-mi, tu, dalbă cetate! Trupu-ți măcinat de durere în cuvinte și lacrimi în veci să-1 spălăm dar cum să-ți vorbim și cum să-ți cântăm, să ne auzi, Ierusalime, de durere brăzdat? Plângem și rămânem singuri tot mai singuri singuri 170 dezinfectarea sănătății țării azi, îngrijorat, am așezat starea sănătății nației mele * într-o urnă și fără milă am turnat deasupra ei un dezinfectant diluat de 2500 de ori sau de 4200 de ori nu mai știu pentru că totul îmi devenise dintr-odată nespus de neclar și, speriat de efect, am încercat apoi o lună-ntreagă să scot apa din ea cu pumnu’: Eu sunt copilul nr Xxxxxxxxx222 trecut prin dezinfectare și am avut Soo de grame la evaporare de aceea mi-a fost imposibil să las o urmă vizibilă a trecerii mele prin spațiul imaculat al mapele voastre ministeriale deși mi-am dorit, dar, într-un fel modest, am contribuit și eu la pib-ul țării mele: cu viața mea cineva drag a investit în ea altcineva a consumat-o și altcineva m-a exportat, dar am adus profit și, implicit, prin taxe bani la bugetul național acum vă-ntreb de aici, de unde sunt rece: INFANTICIZILOR, vă mai pot ajuta și cu altceva? și ca într-un final de film mut am ajuns tot unde eram: repetitivi fără scăpare după ‘89, mineriade și colectiv, la aceeași impecabilă răsplată, la pânza albă a unei memorii înduioșător de gingașă, națională, ce ne acoperă morții cu ceață Nimic în plus Doar încă un număr misterios ca și celelalte care nu ne interesează pentru că dintotdeauna au existat 172 politicieni cu firi sensibile de artiști - et non-Deus -precum și țări barbare, în care pruncii- orfanii aerului -au fost sacrificați și macerați ca mieii * Art 34 — Dreptul la ocrotirea sănătății (1) Dreptul la ocrotirea sănătății este garantat (2) Statul este obligat să ia măsuri pentru asigurarea igienei și a sănătății publice (3) Organizarea asistenței medicale și a sistemului de asigurări sociale pentru boală, accidente, maternitate și recuperare, controlul exercitării profesiilor medicale și a activităților paramedicale, precum și alte măsuri de protecție a sănătății fizice și mentale a persoanei se stabilesc potrivit legii (Constituția României) 173 Numai nopțile Numai nopțile mi se aliniază la fel-rimele niciodată, iar iubirile nici atât Ca disperarea unor soldați în luptă sub semnul unei înfrângeri continue fiecare zi pe care o trăiesc nu e decât un rest pe lângă alte resturi și o sumă de palavre de care mă pot lipsi fericit Dar nu mă plâng Lecțiile mi le-am învățat trăind pe lângă propria-mi ghenă de gunoi și, de azi, nu mai ating nimic din ce-i stricat sau pute și nici nu mă reped să smulg prada din gura șobolanilor mei Oh, tulbure speranță, fără acoolul tău aș fi murit de mult și azi când beau de tine la fel mă agăț tăcut ca de iubirea unei curve cu ea să-mi pot spăla pe ascuns și mâinile și chipul și năpasta, dar e din ce în ce mai greu inspir, inspir până la greață iar când expir vomit vomit, vomit, vomit până devin de gheață 174 La moartea lui Umberto Eco Se spune că la moartea lui Umberto Eco Conspirația Universală ar fi plâns ori ar fi râs, dar de nimic nu poți fi sigur când vine vorba de ea Un lucru însă este cert și, anume, declarația ei din primele ore de la dispariția marelui semiotician: ‘’Nu v-am spus niciodată nici că sunt rasistă și nici antisemită Pentru ca asta ține mai mult de structura mea moștenită prin naștere și mai puțin de stările mele de femeie duplicitară, Dar n-aș fî crezut că voi ajunge până aici, încât să recunosc pentru prima oară că sunt tristă Azi mi-a murit cel mai bun prieten și singurul care m-a înțeles Vă mulțumesc! ” 175 toți acești călăreți De azi începând, vom încăleca norii -pe cei mai aprigi, mai fățarnici mai negri și mai de neîndurat, aici, pe pământ - și-i vom călări turbați până vom scoate untul din ei sufletul și limba lor de foc și cu ea vom pârjoli pământul De umerii lor vom atârna tot mai greu și cu noi odată toată greutatea unei civilizații cultivând moartea tacit zorindu-i mereu, salivând, le vom lăsa ca semn cu unghii înghețate de foame, frică și vânt în carnea lor de abur și fum numele nostru întreg: PROSTIA UMANA Ori ei, ori noi! -oamenii mileniului trei-victorioși dar înfrânți dansând amețiți în vârtejul propriilor noastre cuvinte vom sări apărând ce nu știm când apucând coama unuia aici, 176 când abandonând în alt loc un nor vlăguit, și cu sentimentul datoriei împlinite toți, dar absolut toți, vom înfige adânc lancea de foc în inima de jertfa a Omului și abia atunci, peste jarul nestins se va ivi în maramă, plâns, chipul celor ce au alăptat toți acești călăreți Ziua decisivă a Judecății Morilor asupra muritorului meu”eu” Azi au venit morile, cum vin ele doar de două sau de trei ori într-o viață, și la întâlnirea dintre ape despletite cu trup greu de femei muncite și-au săltat pietrele toate, și desculțe au aluncat printre ape Unele erau mai hotărâte, altele mai timide și de-ndată acolo au început a sporovăi despre mine: ‘’Știu că nu merită - a spus cea mai fericită dintre ele-și mai știu că până și-n universul lui e un om mic ” Adevărat- a spus cea care stătea cu streașină mai aproape de maldăr poate nici noi nu i-am oferit destul timp ” ”Așa este! a sărit cu gura și cea care jucăușă scotea cu brațele-mpreunate roată volbura din mijlocul apei- 178 omul nostru este doar un copil și atât ” "Copil sau nu, noi, înțeleptele, risipim apa degeaba cu el !" a concluzionat cea care era cea mai bătrână moară Mult mai bine ar fi să-1 frângem și să-i trecem peste umeri cât mai iute apa ” ”Dar de unde atâta grabă, surioară?”-a întrebat și alta ce părea cumva mai gânditoare Și eu, în timpul ăsta, visam cum mă prefăceam într-un pește mic, exotic, într-unul roșcovan si cu pistrui și cum eram tare mândru de părul meu coafat nou într-un coc vopsit în alb și ridicat peste solzii mei de aur ca un turn de fildeș în care trăia un cerceluș drag de argint viu și nevătămat ca-ntr-un somn absolut hipnotizat cu el treceam, împreună, așa cum ar trece un om beat cu mintea lui și cu ochii închiși pe lângă moarte printre pietrele și picioarele lor și inhalam acolo cu nesaț prin branhiile toate căscate ca o gură de copil un miros puternic de țâță și lapte, iar creierul meu mic și lipsit de memorie zău că-1 simțeam cum turba de fericire Și uite, așa creșteam amândoi unu’ cu altu’ ca doi într-o placentă o dată și încă o dată! 179 atât de repede Cât de repede să mă pot schimba și cât de repede să nu mă uit, câte zile să nu petrec și câte nopți să n-adorm cât de repede să mă trezesc țintă privind spre ea, viața mea, ca o după-amiază de iarnă trecând cu ninsorile ei pufăind ca o locomotivă veche de hârtie, creponată, dintr-un vis japonez urcând muntele de-acum din fața mea spre locul unde doar un tigru alb o mai așteaptă liniștit, iar el nu vânează niciodată poeme Eu atât de repede să mă pot scrie, atât de repede visele să nu mi le mint și tot atât de repede să alerg, să muncesc să iubesc și să cunosc și să ucid la rândul meu până nu dispare totul din fața mea repede 180 Omul de la Argamum Alung praful de pe hârtie, îl mătur bine cu pleoapele și printre ruine, cu mâinile asudate în lumina lunii- palidă oglindă- îi curăț grijuliu marginile de ierburile uitării - Vezi, bunicule! și eu îmi curăț ograda așa cum m-ai învățat să fac: dau una câte una din buruieni deoparte și scap apoi de ele cu nopțile mele arzându-le Mă vei întreba, aici, printre ruine singur, la ce-mi mai folosește bucata asta de hârtie - Pământul e de vină, bunicule, pământul! de două zile s-a hotărât să fugă și ca să nu mi-1 pierd scriu, scriu, bunicule, și printre rânduri, din nou copil, mă ascund de frică 181 despre animale și oameni Azi cineva m-a contrariat spunându-mi că nu se pun pe facebook pozele cățeilor, la aniversare, ca și când ar exista o diferență esențială ce mie îmi scapă între oameni și animale între sentimente, în genere, și toți cei ce le pot împărtăși Și atunci care să fie deosebirea? în defintiv, și poemele mele nu sunt decât tot niște jigodii care dau bine în poză cu botic și floace și de a căror naștere mă bucur și o anunț asemeni în speranța tulburată și turbată că undeva, cineva le va înțelege deși, nici ele nu amintesc despre nimic imediat și uman, (vorba unei prietene indience) și atunci îmi revin și îmi spun că toate încercările mele 182 n-au fost și nu sunt nimic altceva decât vorbirea câinelui meu trecută prin cuvintele mele ori traducerea expresiei ochilor ori felul în care mă tulbur când îi vorbesc ca unui om, propria mea aproximație trăind într-o asemenea vecinătate misterioasă și nobilă, extensia și transferul meu fragmentat într-o inimă caldă de javră și de aceea o sărbătoresc, omule care ești, întotdeauna ca pe o victorie, singura mea victorie necesară pot să spun pentru că în javra asta, câinele meu, stăm cu toții ascunși și eu și tu, care citești și restul laolaltă, după cum se cuvine în singura lumină sinceră de pe pământ până la cea care ni se va dărui fiecăruia dintre noi după cât am dăruit -adevărată și ultimă ca o apă ce nu mai pleacă 183 Introspecție duminicală Ah, vagabondul ăsta de suflet Cum mai călătorește el nestingherit! Se-ntâmplă ca-n praful din jurul sandalelor sale Lumina, meșter iscusit, să creeze arabescuri și filigrane E o muzica arabă în natura tuturor lucrurilor de care mă ating Și ca mușcat de fierbințeala unei cești de ceai, în soarele arid Să tresar și să strig: Allah! Ieri, am intrat de-a dreptul cu umerii într-o piață din Tunis Și de-acolo sufletul mi-a alunecat pe mozaicul unei moschei din Maroc Reîntors la hotel, în Cairo, am dat share imaginii unui copil ucis în Aleppo Când am fost eu și când a fost el? Și cine, plimbându-mă prin norii ăștia de praf, ca pe un copil, mă îndrumă? 184 Delatori și huligani Suntem un popor de trădători, delatori toți: mama, tata, verii și frații mei niciunul din neamul nostru, unu’!, nu a fost vreodată altfel, îmi striga el cu ochi înnebuniți de băutură și din al tău au fost toți la fel, la fel! Mai întâi, pe unu’ Vasile, care-i era prieten, l-a pârât tata la directorul uzinei și mama pe vecina de la trei (pe vremea aia amândoi lucrau la cantină și aveam ce mânca) iar eu îi ascultam cum își povesteau toate astea între ei, dimineața, în bucătărie, în timp ce mîinile ni le încălzeam ținând cănile fierbinți cu lapte, și din ziua aceea am început și eu să-i pârăsc la școală pe toți și tot așa mai departe în liceu și facultate iar tu trebuie să fi făcut la fel la fel, la fel! îmi striga, privindu-mă cu ură Și eu trebuie să fi făcut la fel, la fel?! - îmi spuneam, în timp ce, amândoi stăm ca abia ieșiți din omidă și beam față în față 185 cercetându-ne Eu îi priveam pielea întinsă ca o umbră peste față, continuându-se peste paharele de whisky și pe vitrina barului apoi, de unde sticlele toate mă priveau numai și numai pe mine cu ochii lui holbați și cu genele lui stufoase de cowboy așa că am spart iute un pahar de marginea tejghelei și sărindu-i în piept, doborându-1, am început să-i crestez și să-i trag pielea de deasupra sprâncenelor că să pot vedea, pe sub mască, culoarea adevărată a omului care-mi vorbea: la fel, la fel, la fel 186 Robinson Crusoe "Cartea neamului lui Mark Zuckerberg și a lui Bill Gates, fiul lui William Henry Gates, fiul lui Rober Royce Robert Royce a născut pe Hugh Calkins; Hugh Calkins pe William Swift; William Swift pe Jonathan Swift și acesta pe Edward Zuckerberg; Edward Zuckerberg l-a născut pe Mark Zuckerberg " Cu aceste cuvinte ar trebui să înceapă orice încercare onestă de rescriere a Noului Testament ”La început Dumnezeu a făcut lumina, cerul, pământul, soarele-luna-și-stelele, viețuitoarele, ziua de odihnă și imediat, după aceea, pe Robinson Crusoe ” Cu aceste cuvinte ar trebui să înceapă orice încercare de rescriere a Vechiului Testament Fericit, Robinson Crusoe și Viața Lui, cea de toate zilele, 187 primul și singurul dintre moderni care a trăit însingurarea rămânând în lumină vie Restul, toți cei care i-au urmat, nu au mai cunoscut decât moartea cea lentă, avizată, evaluată, feliată, filmată, sintetică și, mai nou, digitalizată Niciunul, dar absolut niciunul n-a trăit și n-a murit firesc Nici dintre părinți și nici dintre copii Amin! 188 Intre ape Toate Măriile din jurul meu au trupul numai și numai de apă și de pe singura insulă pe care o cunosc ca un Robinson Crusoe în atâția ani ochii mei n-au putut vedea altceva decât un singur continent -lichid, unitar și nesfârșit -ca o punte aruncată între alte două ape la fel de misterioase și de adânci dorite sau refuzate: între naufragiul meu și casa mea ultimă și de aceea-mi petrec diminețile și serile înfricoșat cu gândul prins în marama șoaptelor lor toate vestindu-mi un drum, greu de oprit dar și greu de urmat, și de aceea la orizont sângerează mereu lumina peste fețele lor noaptea, însă, vine un zeu și-mi dă lecții de zbor peste ape 189 Mâine plec din nou Mâine plec din nou ca un luceafăr al dimineții să pot bea cu frații mei, pinguinii, ascunși printre ghețare, votcă rasă din halbe de bere și să privesc pe cer în noapte deasupra noastră cum se ivesc fosforescente balene chiar în dreptul Carului Mare să-mi trec iarăși și iarăși prin vene cu furie și poftă nebună doze duble de îndurare până va ieși din mine pe jumătate tocit tot capul dorului și răului acumulat într-o viață de javră rătăcită pe meleaguri străine Măine plec iarăși, briză! în Antarctica mea sub o cupolă de pânze Belgica- tu, femeie nemiloasă-du-mă, să-mi pot respira cu nesaț ecoul de iubire maximă și toxică -vorba poetei mele- fără de care nu pot trăi la prieteni, la părinți și la neamuri! 190 Și ajută-mă, Doamne! să pot duce cât nu pot cuprinde și pentru fiecare-n parte să mă-nvrednicesc să rămân cum mă dorești ca din mijlocul lor să pot striga din nou cu toată inima: Trăiască Prietenia! iar eu îți voi ridica Ție în pânzele albe de nemurire ale neamului meu neîndreptățit de poeți o veșnică monastire doar de iubire și slavă! Binecuvântat fie numele Tău în veacul vecilor pământ al iubirii pe care mi l-ai dăruit și pe care mi l-ai ales! 191 Simonie unde se vorbește de experiența unui spiriduș căprior, călător din secolul xxi, pe jumătate beat, iar în altă jumătate temător, ajuns de nicăieri în vizită la Mănăstirea ”Cocoșelul din deal de Dobrogea" (1) taman de Sărbătoarea Sânzienelor pipa mea borțoasă pușca și cureaua fumegând de rune încă mai tresare azi ca și poimâine dârdâind ca râia de cuminecătură zaC(H)E-KA (2) Tămâia pacea lumii stoarsă s-o privească poate un nebun se cere gata să se-nece valurile-n voie conștiința-n farsă doar un ștreang o ține munte după munte firul ei de aur agățat de turlă libertatea plânge împletind cu grijă clopote-balaur 192 gâtu-i sub bomfaier trup pe năsălie strâns cu sârma legii urlă, urlă, urlă nimeni nu aude iar cocoșul verde prinde-n pene aer Aer, Aer, Aer peste noapte crește cu voinici o mie toți grupați în cete sfânta pomenire sună ca-n Rusia fum de stearpă fală târla omenirii toată e fudulă mana mântuirii adiind cu jele m-a lovit cu sete chiar la ei în poartă mai exact în (surlă) cum pe stâlp se scrie tot așa și-n carte, unde zace-un popă zac în jur o mie fețele-s voioase mușchii cu iubire obosiți de sală plini de-nțelepciune darul moleșirii beți de îmbuibare 193 dăruiți de mamă vasul îl răstoarnă ochii exoftalmici pacea stă pe gânduri și la ei privește cochetând prin garduri îndurarea Milei o alintă apa și o-nvelește vântul faC(H)E-KA visarea iute ca mareea vinu-n shop să verse prost și acru trece-n alba mănăstire printr-un dop de Cola duduind ca trenu’ capu’ mi se-nvârte sare acu'-n lături ре-un platan de pick-up debandada-i gata iată cum mă prinde dănțuind vuiește toată turla-mi arde: „говоритъ по-русски” Radio Moscova: aici "Mătrăguna”! “cine-o râde și-o zâmbi că-s lovit de boală s-o mănânce coaptă” începând din turlă cu puroi și usturoi și cu tot cu oi 194 cu viței și farisei securiști și popi mai mari sau mai mici mai vechi sau mai noi (1) Mănăstirea ‘"Соcoș” județul Tulcea: - garnizoană-ntr-un picior ghici СНЕКА ce-i? -urâtă și stearpă și cu tâțoancele ei de preacurvie dând pe afară precum se arătau odată și acum epoleții aurii pe albastrul încătușat al țării ca strugurii lehămesiți atârnând de boala pământului prin sărătura arsă a minciunii și a misiunii evanghelisto-securisto-colective (2) СНЕКА: https://en mikipedia org/ miki/Cheka 195 de unde sa fi știut ‘’-măi, țigane!” m-am auzit strigat și șoaptele în chip de ape au și pornit cu mine prin pietrele din vad cum poate un om să-mi știe atât de bine rostul și tot nesomnul nopții ce singur mi-1 petrec, când stau și-aștept cu frică ca sufletul să-mi vie și cum îmi urlă apoi vrăjmașul în piept, cu toată ura, dorindu-mi numai moarte, moarte, moarte totdeauna m-am întrebat în sinea-mi: „de unde să fi știut, străinul acela?!” „ de unde să fi știut când numai eu știu câte trag și nici la prieteni n-am scăpat o iotă cum seara caii-n grajd mi-i țin sub cheie și armele ascunse-n șură, parcă-i născut pe lună, mama lui de hoț câ m-a furat de zile - spurcata vietate! „de unde să fi știut, străinul acela?” 196 de unde să fi știut, dacă nici preotului eu nu i-am spus nimic și singur toată vara îmi mușc din pumni de milă cum a intrat nomadul în trupul meu cu sila în crâșmă ca un pașă, la cărți, mi-ar pierde viața iar de nu l-aș strânge iute, în chingi, cât pot mai tare, ar bea, ar bea și ziua de m-ar seca de sete iar noaptea, pentru un cur de fată, pe la vecini ar scoate dinții și gardul de la față „de unde să fi știut, străinul acela?” de unde să fi știut că liber de-aș lăsa nebunu’ de dans și surle, vara, n-ar mai dormi tot satul „de unde să fi știut și cine să fi fost el oare?!” 197 ospăț la Enisala de mâine, de aici, înțelepți ca străbunii, înțelegeți vă rog, câinii și copiii vor pleca împreună, de mână, la școală unde încă din clasele primare vor studia dragostea omului pe pământ și viața plantelor în natură, fiecare bob de strugure, de-acum, va crește mare cât pumnul și din boltă, singur, vinul va curge direct în butoaie Dumnezeu și el, special pentru noi, își va reîncepe voluntariatul Său printre oameni reînviind pe unii, întărindu-i pe alții toți vom sta cum am mai fost la masă: frumoși și statornici cu paharele-n mână la trup și la minte sănătoși fără să fi cunoscut niciunul lăcomia sau zgârcenia alcoolismul sau demența prostia, omuciderea sau cancerul dar nici iubirea învățată numai din carte față în față ca rouă ierbii dimineața curați ne vom iubi din priviri, ca pruncii și, din când în când, câte unul dintre noi va pleca să rezolve 198 una sau două din problemele lumii, cei rămași vor sta așa în așteptare cum stau în marile porturi transatlanticele tăcute să li se întoarcă turiștii, zilele vor crește-n jurul nostru ca vara și din carnea cugetelor noastre pentru toți necredincioșii și răii va izvorî un miros de ambrozie tânără și fierbinte ca din moaștele sfinte starea națiunii și ea mirosind a mohor proaspăt cosit pe munți și pe flori de soare va dormi cu dinții în răzoare și cu ochii scoși în piață de oameni va înceta să mai viseze cum se fură din viitorul tinerelor ei vlăstare 199 cu cel mai bătrân dintre poeme voi muri în brațe Câte zboruri nu s-au înregistrat pe cerul inimii mele, tot atâtea poeme! Dar nu le veți cunoaște niciodată! Cum nu veți ști niciodată nici numărul celor rămase și nepublicate și nici pe celelalte ce mi-au murit în brațe Deși pe toate le-am iubit cumva! vezi, eu ți-am spus! acest Poem este cel mai bătrân poem al meu și, chiar dacă nu e scris de mine, el rămâne cel mai iubit! de aceea îți spun:”ai grijă de el!” nicio clipă de neatenție nu ne este permisă, niciun răgaz, picioarele lui duc toți anii mei de străduință și am tot încercat E normal să-i fie greu, și trupul să-i tremure Ai grijă când urcă și ai grijă când coboară ai grijă, îți spun, când, unde și cum se odihnește și la ce izvoare se adapă 200 -un poem ca el niciodată nu se mai poate rescrie, iar viața lui se află în orice secundă în pericol de moarte- Vai! Uite! chiar în timp се-ți vorbeam, a căzut ca un copil, s-a împiedicat și s-a lovit cu fruntea de cer părul lui alb, pletele sale care mi-au însoțit nopțile acum sunt roșii de sânge Craniul lui, ca-n poza asasinării unei enciclopedii, ne vorbește Ce ți-am spus eu, Muză! Ce ți-am tot spus eu, Mamă! poemul meu bătrân, iată-1, se întoarce cu fața spre mine și îmi zâmbește! (cum de mai au putere bătrânii să facă asemenea gesturi, să vină moartea să-i doboare și să zâmbească?!) Sunetul craniului său spart ca un munte se ridică în fața mea sunt fără scăpare, și era cel mai bun și mai nobil dintre poeme cel mai frumos, cel mai bătrân și-1 adoram cum numai etruscii își adorau poezia înăuntrul rănilor sale materia încă-i pulsează, 201 atât de îndrăgita sa materie, și văd ca pe niște arcuri electrice, înăuntru, ultimele sale sinapse indicându-mi drumul Ce ți-am spus eu, Mamă, să nu mi-1 pierzi? Tu, Muză a mea, tu, născătoareo, fără inimă și fără de Dumnezeu, n-ai avut grijă de cel mai iubit poem al meu și-n sunetul morții lui azi voi urma și eu Cu țeasta înainte, ca într-un zid mă voi înfige-n munte e ultima mea șansă pentru un respect deplin: lovind sunetul căderii lui cu Toată Iubirea Mea! 202 Onanismul poetului rom#n trecut de 40 de ani, pescar flămând în umbra ideilor în floare Singur m-am petrecut! și singur mă petrec pe tot cuprinsul apelor mele, zilnic m-am îmbrăcat singur și ca un nufăr răsărind de sub mulțimea apelor tulburi tot singur, fâșie cu fâșie, mi-am dezbrăcat câte o mie de vieți posibile în fața focului dogoritor al vieții; Iar în fața nopților de vise, dintre cei vii, nimeni n-a participat vreodată alături de mine, la trezirea mea și nici n-a însumat în somn întrebându-mi umerii și gambele trudite de semnele morții mele imanente Toată lumea s-a bucurat că am fost sănătos și am fost Dovadă atât-cât-și cum am putut, timp de 40 de ani 203 m-am dedat plăcerilor mele, de tot felul, singur și juisând pentru câteva minute sau ore în fața unui gând sau vers, mie însumi mi-am fost de ajuns și asta a mulțumit, în genere, și familia și prietenii și ” cartierul” chiar dacă rămâneam singurul plângând în urmă Cărțile pe care le-am scris, și ele îmi sunt martori curați: nu m-am grăbit, singur le-am scris și tot singur după 40 pe un ban murdar cerut de toată lumea, le-am publicat Și da! uneori, conștiința mea, de sine, în atâția ani a cunoscut și erecția una minoră, desigur, una pe care au mai avut-o și alții, mai buni și mai îndreptățiți decât mine, iar printre imaginile tuturor acestor "sfinți" am fost si am rămas numai „cel care sărutându-și obrazul s-a urât fără se se poată sinucide” în cavoul orgiilor mele de sentimente și trăiri, în propria-mi oglindă, până la saturație, tot се-am văzut și am scris am visat la fel Singur m-am organizat acolo, 204 în tăcere adesea si tot singur m-am satisfăcut și n-aș fi crezut că ce părea a fi la tinerețe un simplu exercițiu de creștere îmi va fi dat să trăiesc, necontenit, până la moarte cu rușine și fără să fie împărtășit Fără rest Upanișadele rămân o simplă legendă! Singur am scris și acestea, nu ca să mă apăr și nici ca să pescuiesc printre voi Dintre cititorii mei plecați fără ancoră, demult, într-o lume deșartă îmi ajung doi Doar atât vreau să vă spun, dumneavoastră, tinerilor - îmblânzitori ai lumii: Am urât și urăsc poezia la bătrânețe și pe truditorii ei, toți "’indiferent de sex, religie sau naționalitate”- cum scrie la carte Excepțiile nu vorbesc despre o lege dreaptă și-n universul acesta, aproape, autohton, numai Labiș se poate bucura cu adevărat de cinste restul sunt numai pistoale cu apă, dume sau pisoare și niciun parfum 205 Fiecare om își are zeii săi Fiecare om își are zeii săi! pe unii îi alegem noi, oamenii, și îi respectăm, dar cel mai adesea și mai sigură rămâne, numai alegerea iubirii lor asupra noastră Acesta e și poemul vieții mele! care din Olimpul visărilor unei tinereți risipite peste toate insomniile și regretele acum îmi zâmbește ca un far oglindit de ape cu toată lumina strălucirii lui: Alexandria 206 Poem după cuprins Nu e nimic de viața noastră, iată-ne ajunși și aici, înveșmântați în alb și negru, două păsări de ceață așteptând îmbrățișați, aproape dispărând în acest sanatoriu, pe această banchiză murdară de zile și nopți, ca două statui grosier copiate după Rodin naufragiate pe mozaicul unui ocean de gheață cel puțin bătrânețea dacă nu și mai mult Dacă nu și mai mult, visători ai unor destine franjurate speriați și umiliți și cu trupurile tatuate ca în batjocură de o lumină oarbă prin praful tot mai dens al acestor zile vom continua să patinăm pe scena acestui ridicol teatru chinezesc de umbre până la capăt dacă niciodată nu există mai mult 207 Dacă niciodată nu există mai mult, acolo unde ne va duce oceanul, acolo va sta și mărturia noastră și în mormântul lui de ape, în loc de cenușă, ne vom acoperi tot cu ape Tu însă, porumbița mea albă, până nu ne sfârtecă timpul și răutatea semenilor ce nu cunoaște margini Tu, sunetul meu dulce al poeziei, să-mi cânți! Numai Tu și nu e puțin! dacă nu și asta de-acum a devenit prea mul 208 209 Elegii de la marginea lumii (2019) 211 Vulturul De-acum vârfurile teribile ale nopții se pot toci suntem din nou cum ne-a clădit Dumnezeu, oameni vii, măsluiți de zile, nimic nu s-a schimbat, numai vorbele noastre mai pot ispiti azi puțin spre stânga, mâine spre dreapta, un echilibru ciudat asemenea zeilor pe care-i slăvim credem cu toții febrili în tot ce visăm, iarăși copii: - Sufletul tău spre ce hotar nestăvilit se-ndreaptă? - Al meu? întotdeauna, chiar și de aici de la mii de kilometrii, ia rata spre singura destinație posibilă, spre Horia Romană! 213 Satul Și aș vrea ca apele din jurul meu și dorurile toate să tacă doar o clipă să pot lua iarăși drumul obosit spre dealul dintre case De-acolo-n vale să privesc să-mi mângâi încă o dată satu’ un nobil cavaler ținându-și scutul greu strălucitor în aurul amiezii Las poarta curții larg deschisă și-n ochiul ei zâmbind cu trudă rămâne un timp să mă petreacă bătrîna casă rezemată-n prispă Mă recunoaște ulița și nu mă latră câinii — nebunul trece iarăși pe la gardul lor-sunt eu așa cum am trăit o viață doar pașii nu mă mai cunosc grăbiți de-acum să alerge-n altă parte 214 Dobrogea Vei veni și te voi recunoaște, după obrajii tăi răsărindu-mi în palme ca melcii în răscrucea drumului, după lumina zorilor arși din ochii tăi ca două dimineți pierdute de august, după trupul tău de sirenă niciodată cuprins de ape, după gustul de lut pe care ți-1 lasă sărutul în inima mea 215 Ți-aș trimite, Doamne, caii mei Ți-aș trimite, Doamne, caii mei înapoi acasă, Pe lângă mine ei nu-și mai găsesc rostu’ Nici câmpuri nu mai sunt să le alerge, nici râuri să le treacă, Nici ceruri să-ntrebe, nici inimi să le vorbească Ți-aș trimite, Doamne, caii mei să pască Ți-aș trimite, Doamne, caii mei acasă, Sub copite de ieri pământul a început să le crească Și-n șeile lor dihăniile nopții și-au făcut casă Ți-aș trimite, Doamne, caii mei să pască Ți-aș trimite, Doamne, caii mei acasă, Eu degeaba îi mângâi și-i îndop cu povețe, Zilele toate mă privesc cum mă-ntunec Și-n blânzi ochii lor a căzut bruma 216 Ți-aș trimite, Doamne, caii mei să pască Raiul la tine la poartă 217 Destul am crezut Scârbit, de azi, nu mai aștept nimic de la nimeni! Pornite din mocirlă și din cer hotarele lumii mele toate s-au strâns și ca frații unite și ele într-o lamă de cuțit mi-au ajuns la os Desigur, voi mai dansa! voi mai dansa pentru încă o vreme cu spiritul meu de saltimbanc cum am mai dansat : singur Pe marginea asta subțire a lumii, sluțindu-mă și tot făcându-mă de râs, îm timp ce, acolo, unde numai eu sunt, fioros, vântul deșertului Gobi va continua să bată de temut răscolindu-mi amintirile, într-un singur loc, mereu în același loc Unde-mi sunt prietenii? Lăuză, iubirea mea învinsă, plânge! 218 și mioapă aproape, iat-o, privindu-și copilul mort Se spune că îndepărtările toate încep mai întâi și mai întâi cu o poveste, și se pare că așa e inimile noastre tinere care au vibrat cu toată forța și iubirea lor la zidirea neîncetată a lumii acum au înghețat Cu zelul unor cărăbuși împreună am clădit și tot împreună am sperat, apoi deveniți înțelepți peste noapte extrem de raționali dintr-odată ne-am trădat cu nesaț până am ajuns străini unii altora Vinovați sau nevinovați, nu am repetat decât lecția ce ne deschide, saturați, către moarte Acum, fugiți! Fugiți! plecați din preajma mea și voi, belicoșilor, și voi, politicoșilor, 219 să ne dăm pace Bon voyage, tuturor! V-am iubit! și destul am crezut doar lecția mi-am învățat-o: lumea mea nu sunteți voi! 220 Boi cu plai Va fi o zi, va fi ca orișicare, învins, târât din satul meu de-un car de boi, Vor râde pe la garduri neamurile-n ascultare, Dar eu nu le voi râde râsul înapoi Va fi o zi, va fi ca orișicare, Bătrâna casă va avea un alt stăpân, în curte lucrurile-mi scoase la vânzare, Din се-am iubit, la nori, Doar fumul drept mă va urma pe drum Va fi o zi, va fi o zi ca orișicare Cu luna răsfirându-și genele pe dealuri Va plânge singură-n urma mea Dar plânsul ei de viu l-am plâns așișderea Și asta nu e doar rușinea mea 221 Primăvara lui Zorba Toată viața am visat și am crezut în renașterea omului, simplu, prin cea a fratelui și aproapelui său Prin om! și a mea asemeni Vai! dar câte culori nu risipește primăvara, și totuși fără ea, cine ar mai fi viu printre noi?! Acum, când în focul crunt al neliniștii și al căutărilor prin beznă am pus pe jar: și masa și butoiul în jurul cărora obișnuiam să joc, -cum numai surzii și nebunii vieții mai îndrăznesc s-o facă- în roluri de bețiv și preacurvie, mă-ntreb: la ce e bună viața?! Vai! dar de câte culori nu se lipsește primăvara! și totuși cum rămâne ea mereu: 222 Regina Florilor' Nu, nu! nu moartea mi-a fugărit din inimă, nici voinicia și nici voinicul, și nici măcar, cu toată durerea, evaporarea celui mai frumos și cinstit surâs, ci numai faptul că astăzi noi dansăm și bem ca frații, iar mâine-n zori, odată cu păcatul, tu, prietenul și zeul meu, de frica lui, te vei pișa atât pe prispă, dar și pe visul meu 223 Colonia bărbatului (#1) Ia-mi moartea și-o îngroapă, bărbățelul meu O iau, i-am spus și am ieșit iute afară Am atârnat de lemnul șurii interior O frânghie udă cu o mie de zimți Și toată noaptea am pândit în oțelul ierbii din deal Numai oleacă respirând Ca să nu fiu auzit Trebuie să vină prăpădita, îmi ziceam Trebuie să vină s-o ia Trebuie Luna se-nălța tare Luminoasă ca zăpada se-nălța Timpul de lângă mine de plăcerea ei se legăna Numai în fum de țigară Și dealul, eu, cât și boala muierii ne îngropam Ne îngropam, Așa ne-au găsit 224 Și proștii Dar și deștepții Peste o mie de ani Cu versurile astea înghețate pe buze, în casă: ea Pe deal: eu, Luna tare pe cer Și frânghia uscată de-acum cu o mie de zimți Bălăngănindu-se-n șură Iar regulile astea nu eu le-am făcut Cum nu eu am făcut izotopul radiocativ de carbon Și nici nucetul acestuia atomic Cu cei 6 protoni și 8 neutroni Fir-ar să le fie țigănia de râs! 225 Bea Domnul, beu și eu Bea Domnul vin, beu și eu ca o mangustă din căldarea lui numai venin eu nu's nichita, nici buffalo bill sunt doar giordano bruno și-n jurul meu de câte ori mă-mbăt aliniez planetele așa cum îmi doresc Nu stau pe gânduri și nu-ncerc să-ngreunez scenarii din valea râului din care beau binevenite sunt să bea cu mine fetițele cu sorț în brâu*, iar cele care nu mai joacă când le cânt mai bine toate sub cuvânt să piară-n lumea umbrelor din veac râzând cu râsul lor nebun* pe inima mâhnitelor și supăratelor Erinii Ce-mi pasă mie când sunt beat? Bea Domnul vin, beu și eu venin eu nu sunt nichita 226 nici buffalo bill sunt doar giordano bruno și dintr-o pensie de om nebun în veacul ăsta lăbărțat de ură sorb din venin cu supra-mi de măsură Ce-mi pasă mie când sunt beat? Bea Domnul vin, beu și eu venin și simț pe toți că vă iubesc de parcă aș bea doar vin *din cântecul “Pe sub fereastră trece-un râu”, Ileana Sărăroiu 227 Colonia bărbatului (#2) Colonia bărbatului nu este mai mare de o palmă o palmă de pământ, de fier de durere sau de renunțare sau una de bună-ziua primită pe obrazul ud și stomacul gol De câte ori cade, bărbatul e numai în raza coloniei sale și se-ntâmplă ca ființe mici, miloase și nevăzute să-1 culeagă, să-i pună inima la loc și să-1 repună în drepturi ca rege al coloniei însă de cele mai multe ori acesta e îngropat ca un cerșetor cu mâinile afară undeva la periferia propriei colonii Unii spun că ar fi un prizonier acolo chiar dacă în marginile coloniei el se comportă ca o pasăre și face scheme de zbor; adevărul adevărat e că bărbatul nu poate zbura 228 și e doar un tip muncitor, care când nu zugrăvește taie iarbă la caii verzi desenați tot de el pe umerii penitenciarului iar noaptea de sete patrulează împreună cu un bulldog ca nimeni să nu fugă de sub jurisdicția sa Pe scurt e un fel de profesor modern de română încurcat în firele presupuse ale poeziei nord-americane Și încă nu se știe ori nu ni s-a spus tot! cum ar fi de exemplu care este cel mai important lucru din viața unei astfel de bărbat și a coloniei sale Eu am stat de multe ori de vorbă cu el acolo, mulți ani am petrecut alături și oricât am încercat nu am putut încă afla clar cum stau lucrurile Mi-a rămas doar așa în inimă și mai puțin în minte steagul ăla bâțâindu-se deasupra coloniei (pe care l-am privit mereu cu invidie): 229 “Yeni are on Indian Land!” deși sincer, cum l-am văzut acolo, singur și agățat ca dracu de catarg, mare lucru parcă nu era de capul lui și ah! Da mai era ceva, polonicul ăla, plecând din bucătăria zeilor plin de arome, flori, vise și gânduri și care până să ajungă sub ochiul și gura bărbatului devine tot doar un amestec de viespii, vipere și alte rele 230 Scrisoare de pe lună Pentru un om abia mutat pe lună nu mă pot plânge lucrurile țării mele și de aici se văd la fel de mici și de dureroase numai zgomotul mării lovind stabilopozii de la Constanța cu fiecare zi care vine sau trece se aude tot mai accentuat cum sunt și trăsăturile celei ce mă-nsoțește oarbă solitară fără a-mi spune un cuvânt numai mângâindu-mă pe creștet cu cele patru brațe ale sale (în pauzele dintre excesele mele de scriere) dulăul din șinele lărgit crescând și el tot mai negru, negru împreună, toți trei, am da bine într-o poză atât suntem atât de liniștiți și de frumoși abia respirând de grija tăcerii că niciun vecin nu s-a plâns de noi până acum în nicio poveste 231 Orele când trec, când nu trec pe aici și asta dă fiecăruia sentimentul tulburător de a fi nemuritor dar de unde □ când eu știu prea bine că pe cei doi chiar trupul meu îi va îngropa în sine Cu drag de pe lună, subsemnatul, singurătatea mea poetică și depresia delicioasă plină de ifose a sufletului (și acestaD: tot al meu) 232 Sansui (motiv retro) Toamnă și de atâtea frunze, Nici zilele nu mai pleacă dintre noi Copacii moi și mov bătuți-n gură De-un vânt cu iz de saramură Privesc băuți ca lipovenii Trotuarele de ploi M-aș trage lângă un om să-mi spun povestea, Cum cariul rău se apropie de lemn Dar toți sunt azi curați cum nu e decât piatra Unui mormânt spălat de lacrimi și de ploi Și iată cum se furișează moda lumii în natură Cu toamna asta-mi beau și mințile de apoi Și dus de ape mă visez făcând amor Cu o ființă caldă-n trup de ebonită Și 12 piciorușe moi 233 aș vrea să-nchid ușa durerilor lumii Câteodată aș vrea să-nchid ușa durerilor lumii să le las un bilet și să le spun că sunt plecat în vacanță, că am o disperată nevoie de un concediu la mare -precum o corabie de apă- și acolo, pe vele, renăscut ca din plămada unui nou tărâm să le pot usca lacrimile pe care toți mi le-au lăsat Dar uită-te și tu în jurul meu: casa mea nu are nici măcar podele, darămite o ușă și o clanță pe care să pot apăsa nici ziduri nu are și nu încape vorbă de acoperiș Când plouă nu există nici măcar o picătură care să nu mă găsească și când bate vântul 234 nu există haină călduroasă pe lumea asta să-mi potolească frigul De ieri, dar și de azi și de mâine, cât va exista, tot ce va crește pe câmpul ăsta de fericire va crește și prin tălpile mele și la fel tot ce va muri 235 poemul de la ora 12 Poemul de la ora 12 A venit cum veneai tu odată Să vezi dacă mai trăiesc, Dacă mai respir și dacă mai sunt în stare să iubesc: totul deodată și alandala cum obișnuiam când eram apropiați și geloși Și ca și tine și el a plecat cu toate răspunsurile la zi despre mine și lumea mizerabilă în care trăiesc Și ca și tine a plecat fără să se împreuneze ori să-mi mângâie măcar mâinile muncite ori privirile obosite de tine ci numai așa fandosindu-și buzele și părul a închis fereastra S-a dus 236 Adevărul e că nici tu și nici el nu ați fost pentru mine Pasărea de foc pe care am așteptat-o o viață întreagă Ci numai jocul parșiv al minții și inimii mele, un fel de-a v-ați ascunselea într-un con de umbră unde nicodată nu am avut 100% acces Dar nu-i nimic în curând vă voi învinge ca un gladiator: pierzând, și nu mă veți mai găsi așteptând Numai atât pot să vă spun ca-n bancul cu polițiștii proști la ora 12 și eu mă voi ascunde după limba cea mare a ceasornicului 237 Două cubulețe de gheață, Monșer! Of! nici nu am început bine anul că mi-am și șubrezit o balama nu știu cum, clasic, totul s-a întâmplat într-o secundă, stăm ca deobicei rezemat în pervazul Raiului, deschis înspre lume ca o fereastră nicio idee de îngrijorare, înapoia mea se auzeau ca puii de cloșcă ghioceii mestecând grăuțe prin zăpadă când deodată un vânt s-a pornit m-a cutremurat ca un gând năpraznic, și am alunecat, băutura s-a dus sufletului pe pustii, pantă mare din cer până la pământ, penele mele toate de lebădă albă, varză, murdare de mâl, m-am trezit bușit doldora de vânătăi în plin nou an Să fie semn rău? 238 Să fie unul bun? Ceasul ori dumnealui (Ucigă-1 Toaca)? Cine să știe?! Acum numai aș vrea să mă pot ridica oleacă și să-mi pot recupera o țâră din demnitatea știrbită în rest dacă se poate și nu e cu necaz: - Monșer! ăl’ cu barba sură din cer de nu-i mai ajunge până-n Lună ! 2 cubulețc de gheață și atât! (vorba unui haiduc de renume) La IVI uiți Ani! 239 Sagrada Familia (Turism exotic cu moaște și audiență) Facem un tur Barcelona și el, Principele, zeu neîncoronat al Barocului Mai întâi fața, umerii ridicați brațele ca o argintărie amanetată apoi corpul în întregul lui numai filigran și dantelă și Da! sunt aici ca într-un singur fetus -eu- cu mine însumi în mine însumi ca într-o peșteră, aporia e gata, de aproape 50 de ani doar piatră așa cum ne-am obișnuit, parapsihologia și ea derapând într-un picior 240 pe un patinoar sclipind de gheață în puțin suspans și neîncredere Oedip plânge ca Tristan și Isolda la lumânare iar lumină e doar cât să ne cunoaștem întunericul față în față în definitiv, e vorba de o catedrală mereu e vorba numai și numai despre o catedrală ridicată ca un acrobat pe catalige pe o grămăjoară de oase și bune intenții absolut fără nicio finalitate Vorbim Bilete încă nu se vând mumia lui e încă așteptată să moară dracului și să se usuce să-și scoată gărgăuni din cap și să producă mir (dacă se poate) între timp prietenii, toți, beau vin, țuică și orice e alcool 241 cât încape unii și pe ascuns și limita extremă a mesajului lor atinge necondiționat Cerul, zonele cele mai incerte ale Universului zonele cel mai greu de pătruns dintre îngeri cad unii ca spicele dintr-un singur mănunchi, ca dintr-o singură flacără numai cu un pahar și o halbă Viața e teribilă printre atâția zei! NASA moare de invidie ca în toate discuțiile ce le-am avut despre orice și oricum din anii care s-au scurs Vorbim vorbim lată-mă, vin! zic și mă apropii din ce în ce mai bine ”Ultimul refrigerat” a plecat și a revenit printre voi "Bucurați-vă!" aș minți dacă nu aș recunoaște cât de mult îmi place să vă spun asta: ”Așa cum m-ați ocrotit, iubit și mințit” Până la ultima suflare 242 Până la ultima suflare Până la ultima suflare Mă-nalț ca să cobor Doamne, iartă-mă! 243 Luna la Brăila orașului meu iubit Mi-ar fi plăcut să cânt jazz cu prietenii mei și orașul întreg să cânte odată cu noi seara să ne urcăm fericiți pe acoperișul unei case din centrul vechi și mai departe de dragul dunării pășind peste cupola de aur a bisericii lipovene, ca fluturii-n noapte de ușori să încălecăm obrajii lunii De-acolo să le cântăm salcâmilor și străzilor și docurilor și oamenilor de gheață până ce înnebuniți de strune și zorii unei lumi mai bune vor dansa cu noi Mi-ar fi plăcut 244 Mi-ar fi plăcut ca dintre noi niciunul să nu fi cunoscut delirul, divorțul, moartea ori exilul și diminețile toate să ni le fi petrecut adunați la piticaș ori la trei saivane în compania lui Thelonius Monk și miros de havane Mi-ar fi plăcut Mi-ar fi plăcut pe lume să fi venit înaintea mamei mele și în oraș de noaptea învierii să-1 fi ascultat în centru' la maria filotti pe Louis Armstrong cântând Mi-ar fi plăcut Mi-ar fi plăcut, dacă asta ar fi ajutat Eu nici să nu fi existat în definitiv numai toate celelate să se fi întâmplat întocmai Așa mi-ar fi plăcut 245 Bătrânul copac Bătrânul copac se pregătea să moară deși din cer era privit de același chip de ceară, deși prin umbra lui treceau grăbiți aceiași oameni ce-1 știau de o viață Oh, câte zile nu le vorbise el prin tot atâtea nuanțe și câte nopți nu le-a șoptit frunzișul lui din colțul ăla înnegrit de stradă Bătrânul copac însă se pregătea să moară, deși prin trup ca-n prima zi urca aceeași sevă, deși memoria-i vorbea acum din ce în ce mai trează Bătrânul copac îmbătrânea rapid 246 cu fiecare clipă și-n fiecare cerc al său simțea cumplit cum o neștiută lamă îl străpunge adânc, adânc tot mai adânc 247 Pe cai mari Azi sunt pe cai mari! Dacă mă veți vedea trecând pe lângă voi să nu încercați să mă opriți sunt un fuior, un taifun, o vălmășie de lucruri zburând alandala având totuși un centru imposibil chiar și pentru mine de înțeles, o mulțime de lucruri bizare puse laolalta de peste tot și din toate unele minunate, altele de toată sila, dar voi nu trebuie să știți nimic din toate astea de aceea vă spun: dacă mă vedeți pe lângă voi trecând să nu încercați să mă opriți! Vă rămâne în dar numai viteza mea, imaginea acestui fuior trecând, traiectoria lui prin văzduh învârtindu-se până într-un sfârșit și atât 248 urșii carpatini Și vine lumea să mă-ndrepte Curg urșii carpatini din vârfuri de omăt Cu labele de miere pângărită Să-mi frângă stricăciunea și să-mi culce tot golul la pământ ce crește neauzit în pieptul meu Eu îi las pe toti să calce Să sfarme, să lovească cât doresc Și nici nu știu ce a fost mai greu Ce simt, ce văd Sau ce înțeleg din toate astea • Și vine lumea să mă-ndrepte Curg ursii carpatini din vârfuri de omăt Cu labele de miere pângărită Să-mi frângă stricăciunea si să-mi culce tot golul la pământ ce creste neauzit în pieptul meu 249 Călcâiul lui Ahile Poezia e durerea de călcâi a lui Abile La mine însă se manifestă rar Și nu-mi aduce moarte Doar ceva disperare, consum mare de băutură implicit costuri, o proastă reculegere și multă, multă rușine Slavă Domnului, ea are în schimb și o latură de farmec și basm: mă face nevăzut cât ai clipi din gene: Hocus-Pocus! 250 Totul ca la carte Ca să-1 înțelegi bine pe Don Quijote Nu trebuie să te naști mecanic și să te pricepi la mori Trebuie numai să treci de pragul a cinzeci de ani Să fii deja reumatic și prin colțul gurii Să-ți zâmbească parșiv secera lunii înfiptă acolo teribil cu dinții, în solul inimii tale, Atinsă de o înduioșătoare iubire târzie Altfel e literatură la radio Dacă vrei însă să-1 pricepi pe însuși Cervantes Asta e cu mult mai complicat Trebuie până la cinzeci de ani să nu fi scris nimic, Dar absolut nimic important, Să fi divorțat cel puțin o dată Și de povara datoriilor să nu te fi eliberat niciodată Să-ți fi riscat viața în nenumărate bătălii navale 251 Și de-o mână să te fi lepădat la Lepanto Să fi fost deja vândut ca sclav la barbari Și cinci ani să te chinui să evadezi De pe tărâmul Africii negre Fiind trădat de colegii de temniță Altfel e numai și numai wikipedia pentru cei mici Dar să cunoști cu adevărat toate astea Și-n același timp să rămâi sănătos la trup Și zdravăn la cap Tot timpul egal cu tine însuți bând și visând, Iubind din nou și din nou bând Pur și simplu așa ceva e imposibil Și nu s-a mai înregistrat pe pământ sau trebuie să ai stofă de critic literar și să te cam doară în cur de toată facerea lumii 252 De câte ori De ce tot cade versul meu răsfrânt și trist în astă lume Când eu în trupul lui ascund atâtea bucurii sub tot atâtea nume? De ce se duc și nu se mai întorc atâtea clipe-n care am râs Când numai lor le-am fost poet și numai lor eu le-am vorbit De câte ori am petrecut Pierdut pe drumul meu de rime De căte ori să mă hrănesc cu vânt Când l-am urât ca nimeni altu’ Și atâtea frunze am plâns privind încât și ochii mei au devenit tomnatici De câte ori să cad și să mă ridic de câte ori? Când visele ca clipele în jurul meu se aprind 253 Și ard ca sarea-n focul minții De câte ori să-mi spun că sunt Și inima-mi de câte ori să prindă iarăși viață? Când numai ei m-am închinat Și numai ei i-am recitat cu aceeași neschimbată voce de câte ori? de câte ori? 254 Agonie Este doar apa murdară infiltrată în ”bureți” mi-ai spus Impurități Există mușchi și micro vietăți care asta fac, absorb totul, chiar și corpul uman Dovedește și tu că poți mai mult și filtrează, omule Filtrează asta fac i-am răspuns eu nervos peste obosit de toată munca zi și noapte numai asta fac cu voie sau fără voie tot timpul de nu mai știu ce și cât să mai arunc peste bord în plus, să fiu cinstit a ajuns să-mi fie frică dacă nu-mi mai rămâne nimic, nimic 255 deloc singuri în viețile și depărtările noastre La moartea lui John Lennon, Salvador Dali a lipsit Dar când l-am întrebat cum a fost cu putință Din vârful mustăților sale spadasine Catalanul mi-a șoptit doar atât: Dar oare pentru cine dacă nu pentru el Am pictat eu singurul meu Crist? Când a murit Fredie tocmai ce ieșisem cu soția De la fimul Unforgiven al lui Clint Eastwood Și auzind teribila veste amândoi am amuțit Bulevardul Karl Marx forfotea afară de lume Ca după un cutremur (extrem de ciudat pentru un oraș de provincie) Și brusc m-am simțit ca și cum aș fi păcătuit însă dacă nu și pentru Freddie 256 Filmul acela oare pentru cine s-ar fî produs? La fel și cu filmul Philadelphia, ori cu muzica lui B B King Ori cu pașii lui Samy David Junior, ori cu picturile lui Lucian Freud Sau chiar până și cu discuțiile mele despre Sansui cu Stelică Și tot așa cam cu tot ce facem fiecare dintre noi ori de câte ori ne agățăm de stele cu micile noastre puteri ca de-acolo să ne putem privi și teama dar și speranțele drept în față Doar să o facem 257 Zilele trecute așezase Vakulovski o poză pe facebook Cu Lorca recitând în fața plutonului de execuție Nici nu cred că era una autentică cum e cea a partizanului sârb râzând și privind fără pic de frică spre focul mitralierelor germane, poză devenită reper pentru specialiști Desigur gestul rămâne și îl credem toți Faza asta mi-a reamintit de o mulțime de alte lucruri în primul rând de vara aceea petrecută în Granada și de colierul înzăpezit al munților din zare, de dincolo de casa lui Lorca apoi de reacția extrem de agresivă a ghidului acelui muzeu când l-am întrebat unde le este înmormântat Poetul 258 La fel îmi caut și eu azi trecutul și amintirile cum Spania își caută și ea adevărul și trupul ascuns al poeziei sale Și de o altă poză în care sunt fotografiat stând la o masă într-un club de dans cu două persoane scumpe inimii mele pe când așteptam să fiu ridicat din clipă în clipă și trimis înapoi în țară Pe atunci asta mi se părea sfârșitul lumii abia acum înțeleg că ar fi putut fi doar începutul unei lumi mai bune pentru mine însă timpul și emoțiile omului sunt atât de schimbătoare și cu ele odată ceva mereu se desprinde din noi și pierdem definitiv că apoi să putem pierde și mai mult fără sfârșit mai mult 259 Ironia face ca acea poză să fie tot așa prinsă cum am vazut-o în prima zi într-o ramă comună cu un ceas care s-a răsucit ce s-a răsucit și a murit Tic-tac, tic- tac nici măcar în imaginația mea el nu se mai aude și e clar că nu recitam poezii acolo nici prin gând nu mi-ar fi trecut, după trei ani de supraviețuire ca emigrant pe străzile Londrei ajungi un bun practicant zen fără să-ți fi propus și paharul ăla de guineess de pe masă ce se vede în dreptul meu în poză stă mărturie clară pentru asta Purtam cămașa împrumutată a unui prieten, fără să-i fi spus și o geacă la fel scaunele erau îmbrăcate toate într-un pluș verde ce se dorea luxos dar era de fapt de prost gust peste tot candelabre, lumini, oglinzi, reflectoare și într-o margine a sălii un bar uriaș unde pentru 5 lire ți se livra un poitin adevărat Pe scenă cânta super o trupă irlandeză 260 faimoasă pentru acele timpuri : The indians și chiar mă fascinau, câte pene aveau ei în recuzită numai văzusem de la filmul cu Pierre Brice în rolul lui Winnetou, Femeia de lângă mine era ca un interior pictat de Velazquez, într-atât de elegantă și sofisticată și amândoi priveam către gardă cu figuri de ceară, iar în spatele meu de undeva, de unde nu se știe, se ivise umărul dezgolit al unei femei necunoscute ce comanda cu voce puternică și mai multă băutură sau poate era doar aripa ocrotitoare a unui înger Fotografia e însă taiată în ambele laturi ale ei persoana din fața noastră nu se vede nici ea numai paharul de bere abia început scrumiera la mijlocul mesei ca un sacrilegiu pentru privitorul de azi și în partea de jos a fotografiei un singur picior al acelei domnișoare 261 frumos încălțat într-un pantofîor clasic, de cabaret briliant de strălucitor Eu imi țin mâinile ca și cum ar fi fost deja încătușate Jucam al naibii cât puteam de bine și jucam prost rolul unui spaniol cu puține cuvinte în limba sa maternă Toate filmele îmi explodau în cap ca niște artificii România încă nu intrase în Uniunea Europeană și la metrou și în stațiile de autobuz se făceau puternic razii (și vor reveni după brexit, năravurile tind să se păstreze) Trupa tocmai anunța un mare bit al lor și am zburat fericiți că puteam dansa, când mai aveam ocazia s-o facem apoi? de aici a apărut și salvarea Am dansat cât mai aproape de scenă neîncetat câteva ore, 262 iar la sfârșit ” regizorul” a încremenit sala se intona imnul irlandez și garda a trebuit să se oprească și ea Atunci eu am ieșit să fumez o țigară afară prin ușa "Personalului tehnic" cu băieții ce începuseră să care deja la autocar din echipamentul acustic 263 îmi surprind viața îmi amintesc cum stăm în unele veri cu câte un prieten, la joacă, obraz lângă obraz privind de aproape minuni de lucruri, amândoi Fiecare trăia în respirația celuilalt ca într-o mantră iar bătăile inimilor noastre pe cerul copilăriei alergau norii cu rezonanța lor puternică mult mai târziu aveau să sosească ele, cuvintele, cu perversitatea și indecența lor ascunsă, indusă, complementară, cifrată întotdeauna însă au fost și au rămas doar emoțiile care au contat până târziu în adolescență Acum cu un exercițiu al privirii de aproape 50 de ani îmi surprind viața, respirând tandră și de nerecunoscut pentru mine lângă o nouă prietenă a sa, obraz lângă obraz, 264 arătare ciudată, întunecată aș spune ca moartea dacă aș fi cunoscut-o Amândouă de-acum mă privesc într-un mod batjocoritor și în serile nesfârșite de iarnă prietenia lor din ce în ce mai strânsă pe solul inimii mele lasă urme adânci de sănii ca niște răni și sufletu-mi îngheață Cum altfel? 265 post & pre Am luat Crăciunul și l-am pus tot într-o cutie moșii cu barbă, piticii, globulețele, bradul, jucăriile pentru cei mari și mici, îngerii, căprioarele, beteala și instalațiile de lumini iar pe Domnul Isus și pe Maria alături de păstori și de cei trei magi, i-am înfășurat cu grijă într-o folie cu bule Până la viitoarea Sa naștere toți vor sta așa, bine împachetați și nimic nu li se va putea întâmpla, numai eu tremurând ca varga, fir năuc de praf, voi aluneca pe apa lucrurilor din jurul meu neștiind dacă mâna care îi va despacheta va fi tot a mea 266 Din punctul suprem de vedere al vieții la plecarea unui zeu Viața mea nu l-a citit pe Plotin, nici pe Platon și nici nu a ros buchea vreunui text al sfinților părinți și de câte ori eu am trăit cu entuziasm și ea a trăit în mine cu un entuziasm egal și de câte ori eu am fost la un pas de zbor și ea tot la un pas a fost indiferent de natura mediului ce ne transporta Pentru că nu?! și lucrurile așa stau cu adevărat, nu e deloc ușor să păstrezi vie toată aceasta tensiune și imponderabilitate neprimejduită în interiorul unui vas atât de fin, de porțelan De aceea de câte ori se moare 267 amândoi privim la fel de bâlbâiți și îngrijorați în jurul nostru șirul nemuritorilor ce se duc, pentru că restul, oricare ar fi acesta, -și asta e bine să ne intre odată și definitiv în cap- e numai spirală fără început și necunoscut deplin 268 metamorfoze (1) mă uitam azi la o listă cu nume pe care am scris-o în alt secol cu un creion chimic pe o bucată de lemn - de atunci s-au întâmplat multe -și la numerele de telefon trecute acolo Mi s-a părut a fi o culegere de date încifrate Tot ce puteam citi era numai "el”, “ea” și apoi de fiecare dată eram aruncat cu violență, dincolo de tărâmul memoriei, de un nou val de cifre, la fel de lipsite de orice importanță așa m-am convins că devenisem deodată o pasăre! și zburam liber, dacă nu (cumva) un lucru și mai mic, mai ascuns și mai de preț, cum ar fi un greiere beat lângă tulpina unei ierbi amenințătoare prin înălțimea ei, ori un purice de apă aflat pe uscat și fără colac de salvare 269 începusem așadar să dezvolt pentru prima oară o nouă conștiință, o nouă viață în mine, încălzită de un limbaj propriu, intraductibil, pentru oricare dintre numerele aflate în lista aceea a mea învechită în creionul ei chimic cum se afla pe o bucată de lemn 270 metamorfoze (2) în casa-n care ne-am mutat "înfășurată cum e, cochet, în kimono-ul ei de Pyracantha", înaintea noastră a trăit un cuplu de englezi, acum trecuți de 90 de ani, alți doi afaceriști celibatari (însă aceștia doar pentru puțin timp) iar înaintea acestora, două familii de refugiați din timpul celui de-al doilea război mondial: o familie de japonezi și o alta de poloni Pe vremea aceea încă se mai vedeau de jur împrejur, pe dealuri, livezile înflorite de măr Fiecare a lăsat pe lângă casă cel puțin un semn al timpului și trecerii lui: unul ne-a lăsat mărul din mijlocul curții, un altu’ firul acela de Pyracantha pe zidul casei, iar polonu’ e cel care a zidit buncărul ăla 271 zdravăn din beton și piatră pe care eu m-am chinuit să-1 dărâm acum câteva veri și pe locul căruia am ridicat apoi - în semn de victorie - o terasă străjuită de struguri Doamnele, în timpul ăsta, și-au continuat desigur una alteia munca, în grădina de flori Bătrânii încă ne mai întreabă de măr, de răsadurile din spatele curții și dacă mai ținem magazia veche-n picioare, -ne scriu așa, cam o dată pe an, de undeva de prin Yorkshire-despre ceilalți nimeni nu mai știe nimic, iat acum urmăm noi, un drac de irlandez și o bomboană de fată româncă, deși am înțeles că viața nu se retrage niciodată cu adevărat din casele în care au locuit oameni vii 272 metamorfoze (3) cum toate florile mele vorbesc de la sine doar de bogăție, lângă mine sărăcite rămân numai ele, dintre toate îndurările firii cele mai puțin norocoase: poeziile și nostalgia lor după timpul în care, spiritul omului se lepăda singur de carne și din albia sa de lapte ca pruncul Isus se hrănea din țâța fecioarei Maria, direct de la esențe 273 dîstonanțe între a vâsli împotriva apei și a vâsli împotriva deșertului, nicio diferență cum nu există o diferență considerabilă - folosindu-ți pânzele -între a naviga pe apă, pe nisip sau pe zăpadă (nu am spus pe cer!) poate numai gustul săgeților de sticlă din nisipul înghițit să fie mai dur decât al celor ce se nasc din salinitatea mării sau din zăpadă pentru o minte de copil Cum tot pentru ea, gustul celor pe care i-a cunoscut și al celor de care abia acum se apropie, precum și al celor pe care i-a iubit cu al celor pe care abia de-acum încolo se va strădui să-i iubească, nu poate decât să semene ori cel mult să rănească la fel Prietenia ca și viața își are mimetismul 274 ei, în special pentru un navigator vicios: ieri trecând printre banchize mari de gheață, azi desprinzându-se din împresurarea unor ape calzi, mâine salutând pe alții ce par a fi o nouă insulă de fericire în mijlocul unui deșert dar nu este deloc așa 275 la 50 de ani Am scris și am fost mereu împotriva poeților trecuți de 50 de ani, i-am urât și mă urăsc Am visat la libertatea lui Labiș Doar mă știți cât de cât nu mă joc și nu fac concesii dar azi doi îngeri cu aripile pline de lumină au venit și mi-au șoptit altfel Altfel cu totul îmi pare sincer rău și îmi cer scuze că nu mă mai pot păstra acolo așa cum mi-am dorit, dar l-am văzut ca-n vis pe Arghezi tremurând căutându-și ochelarii în timp ce muncea la un vers, pe Vasile Voiculescu gândind încă strofe pe patul greu de suferință și încă, și încă pe mulți alții în temnițele comuniste la o vârstă 276 înaintată, vecină cu moartea și nu mai pot să îmi păstrez înaltul ideal Am greșit! știu sunt vinovat dar nu despre mine e vorba Vă implor iubiți-vă poeții! Adeseori vă iubiți mai mult frigiderul și vă costă bani cât consumă Noi însă nu consumăm nimic Dimpotrivă până și ce bem e pe datorie Dar măcar lăsați-ne sentimentul că vă suntem aproape 277 The Blues Brothers Când ajungi în noapte și te visezi discutând, bând și drogându-te cu John Belushi ca apoi tot cu el să arunci totul într-o învălmășeală trecând ca o furtună prin birourile de la Universal Studios asta nu înseamnă că a doua zi vei juca la Hollywood sau că vei petrece două zile într-o celulă a poliției din Chicago în compania unor proxeneți Nu! nu vei rupe gura târgului nici în comedie, nici în R&B și nici nu vei primi bilețele de "amor” de la Aretha Franklin sau Ray Charles, chiar și așa, de unde sunt ei acum, sărmane sufletele lor Nu! înseamnă doar că te vei trezi mai bine dispus, 278 îți vei face cafeaua și împreună cu ea vei aluneca absent pe suprafața lucrurilor din casa ta, vei mângâia câinele și ecranul ipadului la fel, fețele celor 5000 de amici, vei igonora cerul gri așezat drept deasupra capului tău la o distanță egală cu cea la care se îngroapă un cadavru și vei fugi în oficiul tău de 3 pe 2 și-un sfert să-ți întâlnești muza, fratele tău numai blues, blues albastru de blues, până și-n cerul gurii dat cu metil, berea din capul dimineții și înfrigurarea că iarăși vei arde o zi tot atât fără de rost cum a fost și cea de ieri și toate celelalte dinaintea ei 279 Un poem are 220 de cuvinte Un poem are 220 de cuvinte, toate în hemoragie sau supurând și lumea în loc să cheme o ambulanță cheamă redactori și nu-știu-ce directori de reviste literare să te umfle și să te afunde cât mai repede în cloaca lor bine orânduită e și asta o formă simplă de iubire, ca o desprindere, o pasiune vădit socială, un сору/paste în colaj, fără să vrei faci parte din marea ”pictură” ia iute o lamă și ascunde-o sub limbă ca până la premiere să poți rade orice urmă din ce-a mai rămas 280 Combustie Stați, stați, nu vă îngrămădiți! -lumea dând buzna în ușa oficiului meu-atâtea vietăți și vieți, pe rând le strig, vă rog! Vă rog! știu! avem probleme și toate-s urgente dar azi simt că nu vă mai pot primi pe toți lăsați afară măcar o parte din durere iar tu, Universule, dă-le asteroizilor tăi să se joace cu ceva prin grădină unde să încăpem?! deja cu planetele tale atingem nivelul de avarie și nu-mi mai arde pragul ușii că m-a costat o grămadă de bani Domolește-teîvezi bine cât sunt de aglomerat, de ocupat cât să ne mai înghesuim când aici e spațiu doar pentru o inimă de javră, sau pentru o crimă, și nici metri pătrați nu prea avem, în plus mai sunt și ăștia de la Jethro Tuli 281 cântând, bașca românii mei cu politica lor vegetală Suna telefonul, of! asta mai lipsea Alo! da, iartă-mă Dăncuș nu, nu pot vorbi acum tocmai ce a ajuns Trump prin dreptul ferestrei mele cu zidul lui chinezesc și-o grămadă de mexicani îmi cad în brațe Unul câte unul Mi-a văzut cineva creionul? Stați, stați domnișoară, am înțeles că nu ați fost iubită dar aici nu e sală de travaliu și nu puteți să nașteți chiar pe biroul meu peste, peste, aceste poeme Sylvia! Sylvia, dragă! închide odată aragazul ăla că simt că mă sufoc, pleznesc de nervi 282 și mi-e frică să nu sărim la naiba cu toții în aer 283 S-a întâmplat în Kenmare S-a întâmplat în Kenmare, zi însorită și eu vagabondând fără lesă prin puburi și cafenele, un anticar mustăcios cu două cățele tinere salvatoare ambele de iubire și apoi de jur împrejur ne respira un cerc verde orașul ca un sfânt ni se odihnea pe gene Am petrecut minunat apoi am încălecat pe șaua unui cal care tocmai trecea și dus am fost Când am plecat un porumbel alb a pornit odată cu noi zbura paralel chiar lângă mâna mea gerul din mine încă îmi încrețea pielea și abia atunci și lenea asta de inimă a mea a catadicsit să se ridice zburam toți trei acum peste necunoscute meleaguri toate clădite de viața din mine, în mine, 284 Câtă risipă am gândit și brusc ziua s-a întunecat și am ajuns beat, târziu, acasă 285 (O viață noua) F***! am luat marea, luna și toate iubirile și le-am împachetat azi le vând pe ebay la licitație, fără rezervă de preț pornind de la un leu ca doar nu degeaba a venit primăvara să începem așadar o viață nouă (mâine va fi deja veche, vorba lu’ Cătă) odată cu ghioceii care au început să moară și ei unul câte unul cum am mai murit și eu iar asta nu e ceva nou vorba țiganului - Ce faci țigane aici la mal? - Mă înec 286 Iarna ghioceilor din firele de iarbă Cât de naiv am putut să fiu și iată-mă acum ajuns, după 50 de ani, fără puterea de-a mai crede că vreodată ceva se va schimba în bine, copil uitându-mă la steaua umanității atât de puțin am reușit și Dumnezeu mi-e martor cât de mult mi-am dorit, la fel și lumea toată în vâltoarea a două mii de ani Numai pulovărul acela a mai rămas cu izul lui de mucegai din lâna murdară, deșirată mereu aproape și umbra sa de zeghe și stigmat ca o veșnică rană și ocară vorbindu-i sufletului meu în șoaptă de câte ori exaltat și cu speranță am strigat înnebunit de bucurie spre victoriile Omului dar imediat am înghețat 287 cineva întodeauna a venit destul de repede și a învățat să tragă cu arma și atunci cum să mai pot iubi această fiară și cum să nu-mi pierd credința în umanitate? dar în visele acestui ins ce mă locuiește, atât de neștiut și de neînțeles pentru mine? Da, e drept, sfârșitul acestei ierni ca orișicare alt sfârșit va naște iarăși muguri puri prin iarbă din fibre ce rezistă tainic Dar asta numai pentru a-i strivi Și stau atunci și ascult povestea bătrânului fir de lână prin veacuri deșirându-se cu izul lui de mucegai și teamă printr-o lume niciodată schimbată îndeajuns și suficient de bolnavă, gata mereu de alte și alte, nenumărate crime 288 pasăre măiastră mi-a crescut o pasăre măiastră-n cap, în inimă, în trup și cum până de curând lucrurile se prezentau cu totul altfel abia de azi voi o puteți vedea de mine o puteți vedea abia acum când iată, sub greutatea ei mă clatin ca omul beat și printre aripile ei de foc abia de mă puteți zări la față; Abia acum când din ce beau și ce visez cu pliscul ei de aur bea cel puțin pe jumătate; Abia acum când din ce scriu, în pana ei, de pasăre deșteaptă, de două ori ea scrie și mai mult și este și înaintea mea acasă 289 abia acum când sub sclipirea-i rece, a ochiului ei de răpitoare dulce inima-mi când nu tresare doar tace 290 Despre sentimentul de-a fi viu azi De vii nu mă lipesc deloc, De morți nu mă pot desprinde, Lângă bătrâni îngân ușor Privesc înmărmurit Cruciada copiilor Și ca-ntr-un somn greu, nu-mi pot răspunde: care să fie rolul meu, în șirul acesta neîntrerupt de vișini? Doina Cornea, Cezar Ivănescu, Lucian Blaga îmi răsucesc o țigară subțire de calic apoi iute, lipa dintr-un degetar de țuică, să nu-i treacă efectul și zâmbesc Sansuiul care mă-nsoțește cu toată electronica lui de parcă ar avea suflet Atâtea crime îmi spun totuși că sunt Și îmi pare totul de parcă ar fi trecut 291 In parcul lui Gulliver Azi am mâncat o iarbă așa de măruntă încât nu credeam că o să-mi ajungă dar mi-a ajuns în parcul ăsta mai suntem doar câțiva dinozauri rămași, iarba e în tundră, și e mereu tunsă Pe lângă noi fericite viețuiesc și câteva ierbivore mici Azi am mâncat cât să-mi ajungă lângă noi numai: boi, cai de povară și vaci 292 așa de 1 iunie (colaj tată-fiu (1)) Toți știm că poezia are picioare lungi TEQUILA, GIN, DAIQUIRI, MARTINI, VINO, CUSQUENA, ALGARROBINA cocktail și toate-s numai fetițe, doar fetițe - când ești un copil cuminte și-ți faci lecțiile vieții conștiincios cu puța-n praf lângă un copac de coca ele doar ție îți vorbesc coca, coca COCA ce dacă ai barbă și cu ochi sticloși și plângăcioși te holbezi la străinul din buletin shit ce să-nțelegi din toate astea?! că tot o cocă ești, 293 o cocă ești și continuui să te imaginezi fragil la țâța aia universală cum te alăptezi cu cât îmbătrânești, cu cât îmbătrânești, numai bikinii îți vorbesc coca, coca, cocă TEQUILA, GIN, DAIQUIRI, MARTINI, VINO, CUSQUENA, ALGARROBINA cocktail toate-s doar fetițe, de câte ori abia rezemat de un gard salivezi cu gândul la o sfântă palincă rămâi același copil cuminte înghesuit groaznic într-un cocon ghem neștiut și necrezut de fire fluture visându-se Alexandru Macedon: "Tequila, sexo у marihuana Welcome to Tijuana Cort el coyote no hay aduana Binevenida a Tijuana 294 Binevenido mi amor!" 1 colaj scris la două mâini, Francisc și Manuel, Londra, iunie 2019 295 Vertigo în ultimul timp am ajuns să privesc cerul din ce în ce mai puțin, de câte ori îmi ridic ochii spre el, o senzație de vertigo mă cuprinde ca o anemie ușoară și mă gândesc că nu sunt altceva, decât o bilă aruncată aiurea, alunecând fără suport pe suprafața unui joc infect de billiard 296 Cu Isus în lume Mi-ar fi plăcut să beau vin cu Isus Să știu că sunt cu cel mai bun dintre noi la masa Și indiferent cât de setos m-aș fi dovedit De nimic să nu duc lipsă Mi-ar fi plăcut Mi-ar fi plăcut să-L car beat pe Isus acasă Maica Lui să ne deschidă ușa și să-mi iau două palme peste bot Cum încasam când îl duceam pe Grigore la mă-sa Mi-ar fi plăcut Mi-ar fi plăcut să nu-1 las pe Isus să plece Și amândoi să stăm așa răstigniți în cârciumă ca pe cruce Mi-ar fi plăcut 297 Mi-ar fi plăcut să nu existe niciun "după" Nici pentru mine și nici pentru ceilalți Și să trăim ca într-un pub toți în tot această lume Mi-ar fi plăcut Mi-ar fi plăcut ca prietenia noastră Să fi fost de demult Și Bătrânul Lui văzând cum stau lucrurile Altfel pe toate să le fi gândit Altfel să le fi gândit Mi-ar fi plăcut 298 La aniversare "până vine moartea să ne sărute amețitor mirosind a migdale amare și a zăpezi nespus de adânci și sătule hai să ne mai aruncăm o dată cu toată puterea în marea cu gust de Rom de Havana de 100 de ani și dezlegați definitiv de morală să ne purtăm prin valurile ei, îndârjiți, turbarea poetică, ca pentru ultima oară, braț la braț înotând spre Insula Fericirii, insulă visată, dar necunoscută de om vreodată Acolo, printre firele de aur 299 ale acestei, nemaivăzute, fete blonde, în soarele inimii ei, ne vom așeza fiecare cu șevaletul său în tihnă și-n culcușul scoicilor din jur vom înfige cu pricepere instrumentarul, greu de pensule Pe lângă noi viața va curge lent apoi ca șampania dintr-o cupă-n alta din care din timp în timp preocupați fiind numai de ce pictăm vom gusta amândoi absenți, dar cu sete Sirenele și delfinii ne vor privi mirați de dimineață până seara pânzele, cântându-ne din harpa luminii, în timp ce-n carnea solzilor crescând din nimic pe picioarele noastre ca mușchiul pădurii poeme de ebonită și sare se vor scrie singure, SINGURE! singure! 300 Nu știu cât va dura totul, cum nu știu cine va lăsa să-i cadă, primul, penelul și se va arunca definitiv în apă cum numai în somn omul trist adânc se scufundă Nu știu! nu știu și basta! Tot ce știu însă e doar că din acel moment mie mi se va spune "Vameșul" și tabloului acolo pictat de mine: "Tigru în furtună" Iar pe tine oamenii te vor striga peste ape cu numele tău de fată "Frida" și tot ce le-ai lăsat lor mai important spre păstrare va călători lângă inima vie a insulei până la sfârșitul vremurilor de apoi, purtând imaginea unică în penel redată 301 a unei "Căprioare rănite" 1 versuri ale poetei Dorina Brândușa Landen 302 Cea mai buna pizza Cea mai bună pizza Nu o face Eduardo din piața Constituției din Palermo Și nici Antonio de la restaurantul Casa Mia din Hatch End-ul meridional Ci prietenul meu Bulgarii Din Sarmația Superioară Și asta în ciuda numelui său Rătăcit, alunecând Nimeni nu știe sub ce chip Pe o spirală necunoscută vreodată 303 Brăila e un oraș martir Ce faci, Gelu? - îl iau pe D-zeu chiriaș ” Brăila e un oraș martir Cu deschidere la Marea Egee Prin trupul ei de plasă marinăresc Hoinăresc și se pierd Corăbieri cu nevăzute fețe Un astfel de lup de mare A fost și prietenul meu: Gelu 304 îmi sunt zileie-ntinse Apold îmi sunt zilele-ntinse Ca solzii de șindrilă Singur închis în trupul vieții Ca într-o casă Stau și beau și beau și praful de pe masă! 305 Va veni un timp Va veni un timp când îmi vei bate obrazul și el va deveni nisip Va veni o vreme când inima mea în loc să cânte va sta Cum înghețați stau doar merii după furtună Așa vor sta și iubirile toate cum eu însă nu am stat și am trăit cum nu credeam că am să pot trăi, cu toată, toată ființa mea Va veni un anotimp când vei atinge numele meu si el ca niciodată de întreg va deveni pământ, numai pământ poem scris la două mâini, Brândușa și Manuel, Brăila, august 2019, 306 Palatul Congreselor Palatul Congreselor se va închide Cu numele meu într-o singură dare de seamă Ce s-a hotărât hotărât rămâne Atât cine pleacă dar și cine se uită Trupul meu legănându-se Nu va mai flutura pe lângă aburii fabricilor din București Și doar umbra unui câine părăsind rapid graffiti-ul unui cazan de fontă va marca trecerea mea neîndoielnică din realitatea imediată în realitatea profundă: ham- ham! 307 Am așteptat odată la Cotroceni Am așteptat odată la Cotroceni, O femeie frumoasă, Câteva sute de ani Era o iarnă ca și asta de-acum Extrem de geroasă Și-mi amintesc cum i-am ghidat încălțările-i fine prin jungla minunatelor ei volănașe să găsească scărița trăsurii La vremea aceea puține mai erau persoanele de pe strada Venerei să ceară “La Palat!” Sau poate că nici nu a existat vreodată vreuna, nu știu că eu îs numai un țăran prost ajuns birjar, din cartierul Dămăroaia Oricum când am plecat duși am fost de cai ca într-o clipă și la Palat am găsit o mare de lumini iar printre ele, domnița mea cu o mie de volănașe aproape că nu urla de fericire, ba încă mi-a mulțumit și frumos și-n mâna-mi bătucită 308 mirosind a tutun și a rachiu ieftin a lăsat să cadă unul dintre cercelușii ei de aur : să fie și pentru întoarcere! mi-a spus zâmbindu-mi ușor Am așteptat odată la Cotroceni, Câteva sute de ani, O femeie frumoasă Și în timpul ăsta tot atâtea s-au întâmplat, caii mi-au murit de bătrânețe, trăsura, un boier fără noroc la zaruri a pus-o pe foc Iar eu mai nou, de ieri angajat la Pizza Hut, între două comenzi și ceva drumuri revin și aștept credincios cu scuterul la Palat Am așteptat odată la Cotroceni, Câteva sute de ani, O femeie frumoasă 309 întunericul mai înainte de orice era o cameră inimaginabil de scundă cu pereți umezi și reci și undeva acolo jos, în jurul unei mese ne mâneam toți de vii o lumină verde asemenea aurorei boreale ne învăluia pe fiecare tăcut, ca un magnet și din castronul așezat pe suprafața mesei ce aluneca numai aburii nu dispăreau rapid Iar în rest, în rest nu era niciun rest, numai pasărea paradisului zbura undeva sus, atât de sus încât părea că nici nu există 310 Doamne, cât de ușor e Doamne, e atât de ușor să-ți dai foc singur la valiză E suficient să te așezi pe canapea într-o rână Să deschizi o bastârcă Să-ți aprinzi o papiroasă Și trecându-ți creionul de la un deget la altu’ Fluierând să încerci a repara volumul de față Doamne, e atât de ușor să-ți dai foc singur în casă în timp ce te prefaci că mai adaugi o idee, Ori vreunui vers, pe ici, pe colo, să-i mai dai borșul pe față Apoi e timpul care trece, țuica și ea la fel Și când nu ți-a mai rămas decât atât cât să-ți umezești buzele devenite pară, iască te abonezi la o ultimă mahoarcă și în modul ăsta nu e greu deloc să te trezești ca adormi cu țigara pe față 311 Doamne, cât de ușor e să-ți dai foc singur la casă Și cum altfel?! cu asemenea versuri după ce deja tot tu le-ai rumenit pe toate fețele și chiar ai ars de nenumpărate ori cu ele, în tine, acasă 312 în loc de încheiere Am avut convingerea că voi muri așa, în liniște, purtat și înconjurat de ape străine pe nava asta construită din lemnul unor lumi disparate Dar nu, continentul semenilor pe care prea devreme l-am părăsit continuă să danseze cu luminile și vocile lui în depărtarea nesfârșitului ocean Noaptea, valuri zdrențuite scăpate de sub tăișul Lunii îmi aduc vești dinspre acesta și atunci, singura ființă care mă-nsoțește începe să mă tulbure profund, reușind pentru ceasuri întregi să-mi domine gândurile cu zbuciumul ei Mi-am început viața cu un pașaport expirat Nu aș fi crezut și nici părinții mei, care de comun acord cu cei ai lui Borges m-au zămislit pentru „jocul riscant și frumos al vieții” Nu mă întrebați cum au 313 reușit ai mei pe sub cortina de fier a comunismului să intre în rezonanță cu părinții poetului argentinian Nu i-aș fi bănuit și nici nu-mi mai bat capul căci, în definitiv, niciodată nu voi putea desluși durata unui ecou Rezultatul însă a confirmat modelul ales și am ajuns să înfăptuiesc la rându-mi „cel mai grav dintre păcatele pe care le poate comite un om: n-am fost fericit ”(i) Dar viața omului nu se poate împlini din seva unui singur adevăr, fie acesta și unul major Și, din inerție, ori din compasiune pentru păcatul meu, m-am pornit prin lume să-i găsesc pereche Recunosc, nu a fost ușor și, în pofida străduințelor mele, abia am reușit după mai bine de 20 de ani să-i aduc tovarăș bun: Singurătatea Biet animal adulmecându-și încă pe ape sălașul, scrijelind zi și noapte în carcasa unui mort 314 De-acum nu-1 mai pot minți ca altădată La început și nava asta arăta altfel „Focul” îi era foc, tambuchiul zdravăn, iar măiastrele vele — aripi crescute firesc din fernambucul catargului încă-mi mai amintesc muzica speranței din ziua în care am părăsit portul Flick-flack-urile tovarășului meu de drum și mulțimea pe chei ovaționând ori de câte ori acesta atingea cu arcuirea trupului său flamura arborată sub semnul tinereții Era vară Cineva a strigat: apele vă vor potoli avântul! Am râs Oceanul în radă fierbea De aceea, ori poate și din alte cauze, am decis atunci să smulg ancora acestei corăbii aruncând-o pradă definitiv uscatului Nu aveam nevoie de ea și fierul ei ruginit nici măcar nu a vibrat prin aer mai înainte de a-și înfige râtul în piatra caldarâmului din docuri Cei de pe mal amuțiseră Temerar le-am strigat: „Oceanul va fi mai primitor decât umanitatea voastră!” Nu-mi păsa, numai așa mă puteam bucura de 315 orizont și tară a privi înapoi, alunecând pe ape cu ușurința visării, mi-am desprins nava din împresurarea portului îl aud urlând și-n torentul vocalelor sale drugii de fier ai tăcerii mele vibrează căpătând vinovați strălucirea disperată a colților săi Cu anii, acest jurnal de bord a devenit doar un presspapier al gândurilor și între copertele lui ca într-un ierbar s-au așezat docil laolaltă tot ce am ucis: speranțele căutării și cele ale regăsirii Navigând după poziția stelelor, îmi părea uneori că aș privi pământul din apropierea lor, ca pe o țintă aflată la ani-lumină distanță Alteori însă simțeam că mă apropii de țărmul semenilor mei și, tulburat, porneam să-mi pregătesc discursul revederii: „ce am eu de spus Umanității ?”(s) Doar aparțineam aceluiași continent, nu? Numai așa mă puteam încredința că regăsirea nu-mi va fi refuzată 316 și, fugind din vecinătatea păcatelor mele, uitam pentru câteva ceasuri că minima penitență impusă oricărui fugar reîntors acasă era tăcerea Dar rătăcirile mele m-au ajutat în cele din urmă să înțeleg: nu eu eram cel ce visa sub bolta stelelor imune, ci doar singurătatea-mi reitera batjocoritor prin ființă ecourile unei lumi apuse De aceea am hotărât să nu răpesc nimic din puterea timpului și mă bucur acum că nu sunt un zeu nevoit să-și supraviețuiască îi privesc silueta Gândul de-a îmbătrâni împreună mă-ngheață Au existat desigur momente în care am încercat cu disperare să-1 rechem aproape Trădările însă întotdeauna au însemnat mai mult pentru fiecare dintre noi și da, „nu am reușit nicicând să-i fiu prieten” Mai mult de atât, nici măcar acestui secret nu i-am putut găsi un 317 confident Avatarurile omului singur sunt greu de înțeles și, deși în singurătatea deplină e ușor a renunța, a trebuit să treacă ceva timp până să-mi dau seama că există un singur mod maritim de-a străbate: am hotărât să-i redau matelotului meu libertatea fără regrete apoi îmi voi putea priveghea în liniște singurătatea S O S !Animal la apă! 1 Jorge Juis Borges, Remușcare 2 Mihail Виідакоѵ 318 Cuprins Voinicul în piele de javră (2015) pag 7 III Suntem cameleoni (2016) pag 67 Voodoo child (2017) pag 133 Elegii de la marginea lumii (2019) pag 211 319 320